cyanic-selkie/wikianc huggingface dataset:
ആൻ‌ജിയോപ്ലാസ്റ്റി
കാലിലെ ധമനികൾ വഴിയാണ് മിക്കവരിലും ഈ കത്തീറ്ററുകൾ കടത്തുന്നത്. പക്ഷേ പലരിലും കൈയിലെ ധമനികൾ വഴിയും ഈ ചികിത്സ നടത്താവുന്നതാണ്. വളരെ ഫലപ്രദമായ ചികിത്സാരീതിയാണെങ്കിലും പത്തുശതമാനത്തിൽ താഴെ ആളുകൾക്ക് ഇത് ഫലപ്രദമാകാറില്ല. ഇത്തരം രോഗികൾക്കു ഇതരചികിത്സാരീതികൾ അവലംബിക്കേണ്ടിവരും. രക്തസ്രാവം, വികസിപ്പിച്ച ധമനിയും സ്റ്റെന്റും അടഞ്ഞു പോകൽ തുടങ്ങി പല അപകടങ്ങളും ചുരുക്കമായിട്ടെങ്കിലും ഉണ്ടാകാം. ഇങ്ങനെയുണ്ടാകുന്ന പക്ഷം വീണ്ടും ആൻജിയോപ്ലാസ്റ്റി ചെയ്യേണ്ടതായി വന്നേക്കാം. ശരിയായ മുൻകരുതലുകൾ പ്രധാനമാണ്. ഈ ചികിത്സയ്ക്കുവേണ്ടി രോഗിയെ തിരഞ്ഞെടുക്കൽ, ചികിത്സ കഴിഞ്ഞ് അടുത്ത ഒന്നുരണ്ടു ദിവസം രോഗിയെ നിരീക്ഷിക്കൽ, ധമനികളിൽ വീണ്ടും രക്തം കട്ടിപിടിക്കാതെ സൂക്ഷിക്കുന്നതിനുള്ള പ്രത്യേക മരുന്നുകൾ ശരിയായ അളവിൽ കൃത്യമായി രോഗിക്ക് കൊടുക്കൽ എന്നീ മാർഗങ്ങൾകൊണ്ട് ആൻജിയോപ്ലാസ്റ്റി ഇന്ന് മറ്റേതു ശസ്ത്രക്രിയയെക്കാളും രോഗികൾക്കു സ്വീകാര്യമായ ഒരു ചികിത്സാ മാർഗ്ഗമായിത്തീർന്നിരിക്കുന്നു.
വർഗ്ഗം:ചികിത്സാരീതികൾ
ഉയിർത്തെഴുന്നേൽപ്പ്
പുരുഷൻ ആലപ്പുഴ കഥയും തിരക്കഥയും രചിച്ച് ആലപ്പുഴ കാർത്തികേയൻ സംഭാഷണവുമെഴുതി എൻ.പി സുരേഷ് സംവിധാനം ചെയ്ത 1975 ലെ ഒരു മലയാള ചലച്ചിത്രമാണ്ഉയിർത്തെഴുന്നേൽപ്പ്. പുരുഷൻ ആലപ്പുഴ നിർമ്മിച്ച ഈ ചിത്രത്തിൽ പ്രേം നസീർ, അനുരാധ, റാണി പത്മിനി, ഷാനവാസ് തുടങ്ങിയവർ പ്രധാന കഥാപാത്രങ്ങളായി വേഷമിട്ടു. പൂവച്ചൽ ഖാദർ എഴുതിയ ചിത്രത്തിലെ ഗാനങ്ങൾക്ക് ഈണം നൽകിയത് എ.ടി. ഉമ്മർ ആയിരുന്നു.
അഭിനേതാക്കൾ
==ഗാനങ്ങൾ == ഗാനങ്ങൾ :പൂവച്ചൽ ഖാദർ ഈണം :എ.ടി. ഉമ്മർ
പുറത്തേക്കുള്ള കണ്ണികൾ
വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എൻ.പി സുരേഷ് സംവിധാനം ചലച്ചിത്രങ്ങൾ
വർഗ്ഗം:ഖാദർ-ഉമ്മർ ഗാനങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:എൻ.പി. സുരേഷ് ചിത്രസംയോജനം ചെയ്ത ചലച്ചിത്രങ്ങൾ
നോർത്തേൺ ടെറിട്ടറിയിലെ കുറ്റകൃത്യങ്ങൾ
നോർത്തേൺ ടെറിട്ടറിയിലെ കുറ്റകൃത്യങ്ങൾ നിയന്ത്രിക്കുന്നത് നോർത്തേൺ ടെറിട്ടറി പോലീസ്, ടെറിട്ടറി ഗവൺമെന്റിന്റെ അറ്റോർണി ജനറൽ ആൻഡ് ജസ്റ്റിസ്, നോർത്തേൺ ടെറിട്ടറി ഫാമിലീസ് (യുവജന നീതി, തടങ്കൽ കേന്ദ്രങ്ങൾ) എന്നിവയാണ്.
ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് ക്രിമിനോളജിയുടെ നാഷണൽ ഹോമിസൈഡ് മോണിറ്ററിംഗ് പ്രോഗ്രാം 2015 വരെയുള്ള 10 വർഷങ്ങളിൽ ശേഖരിച്ച ഡാറ്റ പ്രകാരം ഇവിടെ ഓസ്‌ട്രേലിയയിലെ മറ്റെവിടുത്തേക്കാളും കൊലപാതകത്തിനും നരഹത്യയ്ക്കും ഉയർന്ന നിരക്കാണുള്ളതെന്നാണ്.
ചരിത്രം
ഫെഡറേഷന് മുമ്പും ശേഷവും ഇന്ന് നോർത്തേൺ ടെറിട്ടറിയിൽ നിരവധി തദ്ദേശീയരായവരുടെ കൂട്ടക്കൊലകൾ രേഖപ്പെടുത്തിയിട്ടുണ്ട്.
ആലീസ് സ്പ്രിംഗ്സിലെ കുറ്റകൃത്യങ്ങൾ
ആലീസ് സ്പ്രിംഗ്സിന്റെ പ്രധാന സാമൂഹിക പ്രശ്നമാണ് കുറ്റകൃത്യങ്ങൾ. ഏതൊരു ഓസ്‌ട്രേലിയൻ നഗരത്തേക്കാൾ ഏറ്റവും കൂടുതൽ കുറ്റകൃത്യങ്ങൾ നടക്കുന്നത് ആലീസ് സ്പ്രിംഗ്സിലാണ്. ജനസംഖ്യയുടെ മൂന്നിരട്ടിയും ഉയർന്ന കുറ്റകൃത്യങ്ങളുടെ രേഖയുള്ള നഗരമാണ് ആലീസ് സ്പ്രിങ്സ്. 2010-ൽ പട്ടണത്തിൽ നടന്ന അക്രമ കുറ്റകൃത്യങ്ങൾ അഭൂതപൂർവമായ തലത്തിലും നിയന്ത്രണാതീതവുമായിരുന്നു. ആലീസ് സ്പ്രിംഗ്സ് രാജ്യത്തിന്റെ കൊലപാതക തലസ്ഥാനവും ഓസ്‌ട്രേലിയയിലെ ഏറ്റവും അപകടകരമായ പട്ടണങ്ങളിലൊന്നുമാണ്. നഗരത്തിന്റെ വിനോദസഞ്ചാരമേഖലയിൽ കുറ്റകൃത്യങ്ങളുടെ തോത് വലിയ സ്വാധീനം ചെലുത്തിയിട്ടുണ്ട്. നിരവധി രാജ്യങ്ങളിൽ നിന്നുള്ള സഞ്ചാരികൾക്ക് നഗരം ഒഴിവാക്കാനോ കൂടുതൽ മുൻകരുതലുകൾ എടുക്കാനോ മുന്നറിയിപ്പ് നൽകിയിട്ടുണ്ട്.
കാരണങ്ങൾ
ആലീസ് സ്പ്രിംഗ്സ് ആദിവാസി സമൂഹങ്ങളിലെ അവസ്ഥകളാണ് ഉയർന്ന കുറ്റകൃത്യങ്ങളുടെ നിരക്ക് ഉയരാൻ കാരണം. ആലീസ് സ്പ്രിംഗ്സിലെ ആദിവാസി നഗര ക്യാമ്പുകൾ മദ്യപാനം, അക്രമം, നിലവാരമില്ലാത്ത അവസ്ഥ എന്നിവയാൽ കുപ്രസിദ്ധമാണ്. ആദിവാസി ടൗൺ ക്യാമ്പുകളിൽ ആക്രമണങ്ങൾ സാധാരണമാണ്. ഗാർഹിക പീഡനങ്ങളിൽ നിന്ന് രക്ഷപ്പെടുന്ന നഗരത്തിലെ 95 ശതമാനം ആളുകളും തദ്ദേശവാസികളാണ്. നോർത്തേൺ ടെറിട്ടറിയിലെ കൊറോണർ ആദിവാസി സമൂഹങ്ങളിലെ ഗാർഹിക പീഡനത്തിന്റെ തോത് "നിയന്ത്രണാതീതമാണ്" എന്ന് വിശേഷിപ്പിക്കപ്പെട്ടു. ആലീസ് സ്പ്രിംഗ്സിലെ തദ്ദേശീയ ക്യാമ്പുകളെ തദ്ദേശകാര്യ മന്ത്രി "കൊലപാതക തലസ്ഥാനങ്ങൾ" എന്നാണ് വിശേഷിപ്പിച്ചത്. ആലീസ് സ്പ്രിംഗ്സിലെ കുറ്റകൃത്യങ്ങളുടെ നിരക്ക് 2013-ൽ ആദിവാസി സമൂഹങ്ങളെ പ്രതിസന്ധി ഘട്ടത്തിലെത്തിച്ചു. ഇത് പ്രാദേശിക സർക്കാരിനെ ടെറിട്ടറി ഗവൺമെന്റിന്റെയും പോലീസിന്റെയും മറ്റ് പങ്കാളികളുടെയും അടിയന്തര യോഗം വിളിച്ചു.
അക്രമാസക്തമായ കുറ്റകൃത്യങ്ങൾ
ആലീസ് സ്പ്രിംഗ്സിൽ അക്രമപരമായ കുറ്റകൃത്യങ്ങൾ സാധാരണമാണ്. ഇതിൽ ആദിവാസികൾ ഉൾപ്പെടുന്നു അതിൽത്തന്നെ പ്രത്യേകിച്ച് ഭാര്യാഭർത്താക്കന്മാർക്കും ചെറുപ്പക്കാർക്കുമിടയിൽ കുറ്റകൃത്യങ്ങൾ വളരെ കൂടുതലാണ്. മിക്ക കൊലപാതകങ്ങളും നിരവധി ബലാത്സംഗങ്ങളും വരണ്ട ടോഡ് നദീതീരത്താണ് നടക്കുന്നത്. ആലീസ് സ്പ്രിംഗ്സിൽ കൊലപാതകത്തിന് ഇരയായവരിൽ ഭൂരിഭാഗവും ആദിവാസികളും ഉയർന്ന അനുപാതത്തിൽ സ്ത്രീകളുമാണ്. ആക്രമണത്തിന് ഇരയായവരിൽ ഭൂരിഭാഗവും ആദിവാസികളാണെങ്കിലും ചില സ്വദേശികളല്ലാത്തവരും ആക്രമിക്കപ്പെട്ടിട്ടുണ്ട്. ആലീസ് സ്പ്രിംഗ്സിലെ ആദിമ നിവാസികളുടെ ജനസംഖ്യ അക്രമ കുറ്റകൃത്യങ്ങളിൽ മുക്കാൽ ഭാഗവും വരും.
യുവാക്കളുടെ കുറ്റകൃത്യങ്ങൾ
ആലീസ് സ്പ്രിംഗ്സിലെ പാതകളിൽ സഞ്ചരിക്കുന്ന കാറുകളിൽ യുവാക്കൾ കല്ലെറിയുന്നതുമൂലം നിരവധി വാഹനങ്ങൾക്ക് കേടുപാടുകൾ സംഭവിക്കുകയും നിരവധി ആളുകൾക്ക് ഗുരുതരമായി പരിക്കേൽക്കുകയും ചെയ്യുന്ന ഒരു പ്രശ്നമാണ്. പോലീസ്, ആംബുലൻസ് അടക്കമുള്ള മറ്റ് അടിയന്തര സേവനങ്ങളിലെ ജോലിക്കാരും ഇത്തരം കല്ലാക്രമണങ്ങളുടെ ഇരകളാണ്.
സ്ഥിതിവിവരക്കണക്കുകൾ
2009 ൽ ആലീസ് സ്പ്രിംഗ്സിൽ 1432 ആക്രമണങ്ങൾ രേഖപ്പെടുത്തിയിട്ടുണ്ട്, ഇതിൽ 65% ആക്രമണങ്ങളും മദ്യവുമായി ബന്ധപ്പെട്ടതാണ്. റിപ്പോർട്ട് ചെയ്യപ്പെട്ട ആക്രമണങ്ങൾ 2004 മുതൽ ഏകദേശം ഇരട്ടിയായി. യാത്രാ നിരക്ക്, ഗാർഹിക പീഡനം, മദ്യം എന്നിവയാണ് കുറ്റകൃത്യങ്ങളുടെ തോത് വർധിപ്പിക്കുന്നതെന്ന് ടെറിട്ടറിയുടെ സതേൺ റീജിയൻ പോലീസ് കമാൻഡർ ആൻ-മേരി മർഫി പറഞ്ഞു.
2009-10 സാമ്പത്തിക വർഷത്തിൽ, നോർത്തേൺ ടെറിട്ടറി ജസ്റ്റിസ് ഡിപ്പാർട്ട്‌മെന്റിന്റെ ക്വാർട്ടർലി ക്രൈം ആൻഡ് ജസ്റ്റിസ് സ്റ്റാറ്റിസ്റ്റിക്സ് റിപ്പോർട്ടിൽ 1632 മോഷണക്കേസുകളും 906 ആലിസ് സ്പ്രിംഗ്സിലെ സ്വത്ത് നാശനഷ്ടങ്ങളും റിപ്പോർട്ട് ചെയ്യപ്പെട്ടിട്ടുണ്ട്. 2009-10 സാമ്പത്തിക വർഷത്തിൽ 774 വീടുകളും വ്യാപാര സ്ഥാപനങ്ങളും തകർന്നു.
എൻ‌ടി ജസ്റ്റിസ് ഡിപ്പാർട്ട്‌മെന്റിന്റെ ക്വാർട്ടർലി ക്രൈം ആൻഡ് ജസ്റ്റിസ് സ്റ്റാറ്റിസ്റ്റിക്സ് റിപ്പോർട്ട് 2004-05 നും 2009-10 റിപ്പോർട്ടിംഗ് കാലയളവിനുമിടയിലുള്ള 6 വർഷത്തിനുള്ളിൽ ആലീസ് സ്പ്രിംഗ്സിലെ ഒന്നിലധികം വിഭാഗങ്ങളിലെ കുറ്റകൃത്യങ്ങളിൽ വർദ്ധനവ് രേഖപ്പെടുത്തിയിട്ടുണ്ട്. ആക്രമണ കേസുകൾ 87% ഉയർന്നു. ലൈംഗികാതിക്രമ കുറ്റകൃത്യങ്ങൾ 97%, വീട് തകർക്കൽ 64% എന്നിങ്ങനെ വർദ്ധിച്ചു.
പ്രതികരണങ്ങൾ
2008-ൽ ആലീസ് സ്പ്രിംഗ്സ് ടൗൺ കൗൺസിൽ ആഴ്ചയിൽ 5000 ഡോളർ നിരക്കിൽ പട്ടണത്തിൽ പട്രോളിംഗ് നടത്താൻ സ്വകാര്യ സുരക്ഷാ ഗാർഡുകളെ നിയമിക്കാൻ ആരംഭിച്ചു. വിദൂര സമൂഹങ്ങളിൽ നിന്ന് കൂടുതൽ ആളുകൾ നഗരത്തിലേക്ക് കുടിയേറുന്നതിനാൽ കുറ്റകൃത്യങ്ങൾ വർദ്ധിച്ചതായി ആലീസ് സ്പ്രിംഗ്സ് മേയർ ഡാമിയൻ റയാൻ സൂചിപ്പിച്ചു.
ആലീസ് സ്പ്രിംഗ്സിലെ ദീർഘകാല താമസക്കാർ കുറ്റകൃത്യങ്ങളുടെ നേരിട്ടുള്ള ഇരകളായി മാറിയിരിക്കുന്നു. ഉയർന്ന സുരക്ഷയുള്ള വേലി, റേസർ വയർ, സുരക്ഷാ ക്യാമറകൾ എന്നിവയുൾപ്പെടെയുള്ള സ്വത്ത് കുറ്റകൃത്യങ്ങളിൽ നിന്ന് സുരക്ഷ വർദ്ധിപ്പിക്കുന്നതിന് കൂടുതൽ തുക ചെലവഴിച്ചു.
പുറത്തേക്കുള്ള കണ്ണികൾ
വർഗ്ഗം:നോർത്തേൺ ടെറിട്ടറിയിലെ കുറ്റകൃത്യങ്ങൾ വർഗ്ഗം:നോർത്തേൺ ടെറിട്ടറിയുടെ ചരിത്രം
മുക്കുന്നൂർ ക്ഷേത്രം
thumb|right|250px|മുക്കുന്നൂർ ശാസ്താക്ഷേത്രം അതി പുരാതനമായ ഒരു ഹൈന്ദവക്ഷേത്രമാണ് മുക്കുന്നൂർ ക്ഷേത്രം. ഇവിടുത്തെ പ്രധാന ദേവൻ ശാസ്താവ് ആണ്.
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശാസ്താക്ഷേത്രങ്ങൾ
കരുവൻപൊയിൽ
കോഴിക്കോട് ജില്ലയിലെ കൊടുവള്ളി പഞ്ചായത്തിലെ ഒരു ഗ്രാമമാണ് കരുവൻപോയിൽ.
സർക്കാർ സ്ഥാപനങ്ങൾ
1922 ൽ ബോർഡ് മാപ്പിള എലമെന്ടരി സ്കൂൾ ആയി പ്രവർത്തനം ആരംഭിച്ചു. കുനിയിൽ അഹമ്മദ്‌ കുട്ടി മുസ്ല്യാരുടെ മകൻ കുനിയിൽ മുഹമ്മദും ( കുനിയിൽ മുഹമ്മദ്‌ മൌലവി )അത്രുമാൻ ഹാജിയുടെ മകൾ ഫാത്തിമയും ആയിരുന്നു പ്രഥമ വിദ്യാർഥികൾ. പരേതനായ കെ വീ മോയിൻ കുട്ടി ഹാജി  സ്വന്തമായി നിർമ്മിച്ച്‌ നൽകിയ കെട്ടിടത്തിലാണ് വിദ്യാലയം പ്രവർത്തനം ആരംഭിച്ചത്. ശ്രീ കരുണാകരൻ നമ്പ്യാർ പ്രഥമ പ്രധാനഅധ്യാപകനും ശ്രീ വി മുഹമ്മദ്‌ മാസ്റ്റർ, അപ്പു മാസ്റർ , അരീക്കോട് അഹമ്മദ് കുട്ടി മാസ്റ്റർ , കൊയമുട്ടി മാസ്റ്റർ , ചെക്കുട്ടി മാസ്റ്റർ , സീതി മാസ്റ്റർ എന്നിവർ ആദ്യകാല അധ്യാപകർ ആയിരുന്നു.1950 ല് ഗവ എം എൽ പി സ്കൂൾ ആയും 1961 ല് അപ്ഗ്രേഡ് ചെയ്തു ഗവ. യു പി സ്കൂൾ ആയും പ്രവർത്തിച്ചു വരുന്നു.
ശാന്തി മെഡിക്കൽ സെൻറർ
ഓമശ്ശേരി  സ്വദേശി ഡോ ഫവാസിന്റെ നേതൃത്വത്തിൽ നടന്നു വരുന്നു. ഡോക്ടർമാരുടെയും ലാബ്, മെഡിക്കൽ ഷോപ്പ് എന്നിവയുടെയും സേവനം ലഭ്യമാണ്.
ഫാമിലി മെഡിസിൻ, ജനറൽ മെഡിസിൻ , എമാർഗൻസി മെഡിസിൻ , പൾമനോളജിവിഭാഗങ്ങളിലെ ഡോക്ടർമാരുടെ സേവനം ലഭ്യമാണ്
കരുവൻപൊയിൽ മസ്ജിദുകളുടെ നാട്
ഈ കൊച്ചു ഗ്രാമത്തിൽ പത്ത് മസ്ജിദുകളുണ്ട്.
ആശയ വൈവിധ്യത്തിനനുസരിച്ചും ജനസാന്ദ്രത കണക്കിലെടുത്തും പല കാലങ്ങളിലായി കരുവമ്പൊയിലിന്റെ വിവിധ ദിക്കുകളിൽ മസ്ജിദുകൾ ഉയർന്നു വന്നു.
1-ചുള്ളിയാട് ജുമാ മസ്ജിദ്
കരുവൻപൊയിൽ പ്രദേശത്തിൻറെ വടക്ക് കിഴക്ക് ഭാഗത്ത് ചെറുപഴയുടെ തീരത്ത് സ്ഥിതി ചെയ്യുന്ന ചുള്ളിയാട് ജുമുഅ മസ്ജിദ്
ഏകദേശം 120 വർഷങ്ങൾക്കു മുമ്പ് സ്ഥാപിതമായതാണെന്ന് കരുതപ്പെടുന്നു ഖിലാഫത്ത് സമരത്തിൻറെ മുമ്പ് തന്നെ അവിടെ പള്ളി ഉണ്ടായിരുന്നു എന്ന് സാരം...
ചുള്ളിയാട് ജുമുഅത്ത് പള്ളിക്ക് ആവശ്യമായ സ്ഥലം വഖഫ് ചെയ്തത് പൊയിലിൽ കുഞ്ഞായിൻ ഹാജിയെന്ന വ്യക്തിയാണ് ..
കുഞ്ഞായിൻ ഹാജിയുടെ അഞ്ചു മക്കളിൽ രണ്ടാമനായ പൊയിലിൽ അബ്ദുള്ള എന്നവർ, മുത്തവല്ലിയായി ചുള്ളിയാട്പള്ളിയുടെ കാര്യങ്ങൾ ഒരുപാട് കാലം നോക്കി നടത്തി.
കൊടുവള്ളി അധികാരിയായിരുന്ന അദ്ദേഹത്തെ സ്വാതന്ത്ര്യ സമരകാലത്ത് പട്ടാളം അന്തമാനിലേക്ക് നാട് കടത്തിയിരുന്നു...
സമീപ പ്രദേശങ്ങളെ അപേക്ഷിച്ച് വളരെ പുരാതനമായ പള്ളിയും ഖബർസ്ഥാനിയുമാണ് ചുള്ളിയാട്ടേത്...
1959ൽ  കെ വി മോയിൻകുട്ടി ഹാജിയുടെ നേതൃത്വത്തിൽ പള്ളി പുനരുദ്ധരിക്കുകയുണ്ടായി.. നല്ല മരങ്ങൾ ഉപയോഗിച്ചായിരുന്നു ഒന്നാം നിലയിലെ തട്ടും മേൽപ്പുരയും മുകളിലോട്ടുള്ള കോണിയുമൊക്കെ ഉണ്ടാക്കിയത്..
തുടർന്ന് 2005ലാണ് ഇന്ന് കാണുന്ന രൂപത്തിൽ ആധുനികമായി പള്ളി പുനരുദ്ധാരണം നടത്തിയത്...
കെ വി മുഹമ്മദ് ഹാ ജി (മാനിപുരം) ടി പി ഹുസൈൻ ഹാജി തുടങ്ങിയവരുടെ നേതൃത്വത്തിൽ ആയിരുന്നു ഈ പുനരുദ്ധാരണം നടന്നത്
മുനീറുൽ ഇസ്ലാം മഹല്ല് കമ്മിറ്റിയുടെ കീഴിലാണ് ഇപ്പോൾ പള്ളിയുടെ ഭരണം..
കുടുംബക്കാരും പ്രിയപ്പെട്ടവരും ബന്ധുക്കളുമായി പലരും അന്ത്യ നിദ്ര കൊള്ളുന്ന സ്ഥലമാണെന്നതിനാലും ഓരോരുത്തർക്കുമുള്ള  അവസാന ഭവനം കാത്തിരിക്കുന്ന ഇടമെന്നതിനാലും വൈകാരികമായ ബന്ധമാണ് ചുള്ളിയാട് പള്ളിയുമായി നമുക്കുള്ളത്...
ഇലക്ട്രിക് ലൈറ്റുകളും ടോർച്ചുകളും വ്യാപകമാകുന്നതിന്റെ മുമ്പ് ചൂട്ട് (തെങ്ങിന്റെയും മറ്റും ഉണങ്ങിയ ഓല ഊർന്നെടുത്ത് ഒതുക്കി കെട്ടിയുണ്ടാക്കുന്നതാണ് ചൂട്ട്.)കത്തിച്ചു കൊണ്ടായിരുന്നു വിദ്യാർത്ഥികൾ ദർസ് പഠനം കഴിഞ്ഞ് തിരിച്ചു പോകാറ് വൈദ്യുതിയില്ലാത്ത ദിവസങ്ങളിൽ പെട്രോമാക്സ് ഉപയോഗിച്ചാണ് ഇവിടെ ക്ലാസുകൾ നടന്നിരുന്നത്..
ഇന്നും വളരെ ഭംഗിയായി ആ ദർസ് നടക്കുകയും നാട്ടുകാരും അന്യ നാട്ടുകാരുമായി അനവധി വിദ്യാർത്ഥികൾ മത വിദ്യയുടെ മധു നുകരുകയും ചെയ്യുന്നു...
ക്ലോക്കുകൾ വ്യാപകമാകുന്നതിന് മുമ്പ് ബാങ്ക് വിളിക്കുന്നതിനുള്ള സമയം അറിയാൻ  പള്ളിയുടെ മുറ്റത്ത്,  മുകളിൽ ദ്വാരമുള്ള പലക നാട്ടി അതിൻറെ നിഴൽ അടിസ്ഥാനമാക്കുകയായിരുന്നു ...
പഴമയുടെ അടയാളങ്ങളൊന്നും അവശേഷിപ്പിക്കാതെ ആധുനികതയുടെ സർവ്വ പ്രൗഢിയോടും കൂടിയാണ് പള്ളി  പുതുക്കി പണിതിരിക്കുന്നത്.
2-  പാറമ്മൽ പള്ളി
ഒരുപക്ഷേ വെട്ടുപാറ ഉണ്ടായിരുന്ന സ്ഥലത്തുള്ളതു കൊണ്ടായിരിക്കാം അങ്ങനെ പേര് ലഭിച്ചത്
ടി കെ പരീക്കുട്ടി അധികാരി നൽകിയ സ്ഥലത്ത് കെ വി മോയിൻകുട്ടി ഹാജിയാണ് നിസ്കാര പള്ളി നിർമ്മിച്ചത്
50 ൽ താഴെ ആളുകൾക്ക് നിസ്കരിക്കാൻ കഴിയുന്ന ഒരു മെയിൻ ഹാളും ഇരുഭാഗത്തും വരാന്ത പോലത്തെ ചെറിയ രണ്ട് ചെരുവും  കിഴക്ക് ഭാഗത്ത് ഒരു വരാന്തയും ആയിരുന്നു അന്നത്തെ പള്ളി. തെക്ക്കിഴക്ക് ഭാഗത്തായി പത്തോ പതിനഞ്ചോ പേർക്ക് ഒന്നിച്ച് വുളു എടുക്കാൻ മാത്രം സൗകര്യം ഉള്ള ഹൗളു മുണ്ടായിരുന്നു
മൂന്ന് തവണ പള്ളി പുനരുദ്ധരിക്കപ്പെട്ടിട്ടുണ്ട്. അവസാനമായി 1995 ലാണ് ഇന്നത്തെ രൂപത്തിൽ വിപുലീകരിച്ചത്
താഴെനില പൂർണമായും നാട്ടുകാരുടെ സാമ്പത്തിക സഹായത്തോടെയാണ് പുനർ നിർമ്മിച്ചത്
കെ വി അശ്റഫ് ഹാജി പ്രസിഡണ്ടും ,എൻജിനീയർ ഇ. മൊയ്തീൻകോയ ഹാജി ജനറൽ സെക്രട്ടറിയുമായ മൂനീറുൽ ഇസ്ലാം മഹല്ല് കമ്മിറ്റിയാണ് പള്ളിയുടെ ഭരണം നടത്തുന്നത്.
3 ചുള്ളിയാമുക്ക് നിസ്കാര പള്ളി
1989 മെയ് മാസം 26ന്  കാന്തപുരം എ പി അബൂബക്കർ മുസ്ലിയാരാണ് ചുള്ളിയാട് നിസ്കാര പള്ളിക്ക് തറക്കല്ലിട്ടത്
മറ്റൊരു സ്ഥലത്ത് പൊളിച്ചു നീക്കിയ പഴയ പള്ളിയുടെ ഓടും മരവും കല്ലുമൊക്കെയാണ് ഈ പള്ളിക്ക് ഉപയോഗിച്ചിരുന്നത്
പള്ളി കമ്മിറ്റിയുടെ സ്ഥാപക പ്രസിഡണ്ട് മർഹൂം പൂതർകുഴി മുഹമ്മദ് ഹാജിയായിരുന്നു..
1991 ഫെബ്രുവരി 7ന് കാന്തപുരം ഉസ്താദ് തന്നെ  പള്ളിയുടെ  ഉദ്ഘാടനം നിർവഹിച്ചു.
പി കെ മുഹമ്മദ് ഹാജിയുടെ മരണ  ശേഷം പാലക്കൽ ആലിക്കുഞ്ഞി ഹാ ജി പ്രസിഡണ്ടായി.
നിലവിൽ കെ കെ മുഹമ്മദ് മുസ്ലിയാർ പ്രസിഡണ്ട്, ടി പി കുഞ്ഞാലി ഹാജി ജനറൽ സെക്രട്ടറി,
എം പി അബ്ദുറഹീം സഖാഫി സെക്രട്ടറി, എൻ. ലത്തീഫ് ട്രഷറർ, എന്നിവരടങ്ങിയ കമ്മിറ്റിയാണ് പള്ളിയുടെ ഭരണം നിർവഹിക്കുന്നത്  പി.വി അബ്ദുൾ നാസർ  ഇമാമും മുഅദിനുമൊക്കെയായി പള്ളി പരിപാലിക്കുന്നു
4 ചെമ്പറ്റേരി നിസ്കാരപ്പള്ളി
മർഹും ചെമ്പറ്റേരി അബൂബക്കർ ഹാജിയുടെ (ചെമ്പറ്റേരി മുഹമ്മദ് ഹാജിയുടെ പിതാവ്)
വീടിനു സമീപത്തെ കുളത്തിനരികെ ഉണ്ടായിരുന്ന സ്രാമ്പ്യയാണ് പിന്നീട് നിസ്കാര പള്ളിയായി ഉയർന്നത്...
ചെമ്പറ്റേരി ഭാഗത്ത് 3 സ്രാമ്പ്യകൾ ഉണ്ടായിരുന്നതായി പറയപ്പെടുന്നു. പിൽക്കാലത്ത് രണ്ടെണ്ണം നശിച്ചുപോയി
അബൂബക്കർ ഹാജിയുടെ പറമ്പിൽ ഉണ്ടായിരുന്ന സ്രാമ്പ്യ  ,ഖിലാഫത്ത് സമരകാലത്തിന് മുമ്പുതന്നെ ഉണ്ടായിരുന്നുവത്രേ..
ഖിലാഫത്ത് സമരം രൂക്ഷമായ സമയത്ത്ബ്രി ട്ടീഷ് പട്ടാളക്കാരെ പേടിച്ച് പകൽ സമയങ്ങളിൽ പുരുഷന്മാർ ചെമ്പറ്റ മലയുടെ മുകളിൽ ഒളിവിൽ പോവുകയും  രാത്രിയാവുമ്പോൾ ഇറങ്ങിവന്ന് കുളത്തിൽ നിന്ന് കുളിക്കുകയും ശുദ്ധി വരുത്തുകയും
സ്രാമ്പിയയിൽ നിന്ന് നിസ്കരിക്കുകയും ചെയ്യാറുണ്ടായിരുന്നു പിൽക്കാലത്ത് സ്രാമ്പ്യ പൊളിച്ചു തൊട്ടടുത്ത സ്ഥലത്ത് കുളത്തിനരികെ തന്നെ നിസ്കാര പള്ളി പണിയുകയുണ്ടായി
കുറേക്കാലം അതിൽ നിസ്കാരവും പ്രാർത്ഥനകളും നടന്നിരുന്നു
2020 ൽകുറച്ചുകൂടി വലിയ രൂപത്തിൽ പള്ളി ആധുനികമായി  പുനർ നിർമ്മിക്കുകയുണ്ടായി
5 മസ്ജിദുന്നൂർ ആണിയങ്കണ്ടി
ജമാഅത്തെ ഇസ്ലാമിയുടെ അധീനതയിലുള്ള ജുമുഅ മസ്ജിദാണ്ആ ണിയം കണ്ടിയിലുള്ള മസ്ജിദുന്നൂർ
കരുവൻപൊയിലിൽനിന്നും,  മാതോലത്ത് കടവിലേക്ക് പോകുന്ന റോഡിൻറെ സൈഡിലാണ് ഇത് സ്ഥിതിചെയ്യുന്നത്..
2006 ലാണ് അതിൻറെ നിർമാണ പ്രവർത്തനങ്ങൾ തുടങ്ങിയത്... 2007 ൽ അത് ഉദ്ഘാടനം ചെയ്യപ്പെട്ടു ജമാഅത്തെ ഇസ്ലാമി പ്രവർത്തകരിൽ നിന്നും മറ്റും ഫണ്ട് ശേഖരിച്ചാണ് പള്ളി നിർമ്മാണം പൂർത്തീകരിച്ചത്...
ഈ പള്ളി നിലവിൽ വന്നതോട് കൂടി  ജുമുഅ,സകാത്ത്, ഫിതിർ സക്കാത്ത്, ഉളൂഹിയത്ത്, വിവാഹം തുടങ്ങി കരുവൻപോയിൽ ജമാത്തെ ഇസ്ലാമിയുടെ  എല്ലാ മഹല്ല് പ്രവർത്തങ്ങളും ഈ പള്ളികേന്ദ്രീകരിച്ചാ ണ് നടക്കുന്നത്.
വർഷത്തിൽ ആറ് ലക്ഷത്തിലധികം രൂപ സകാത്ത് ഇനത്തിൽ അർഹതപ്പെട്ടവർക്ക് വിതരണം ചെയ്യുന്നു
ജമാഅത്തെ ഇസ്ലാമിയുടെ കീഴിലുള്ള മറ്റ് സാമൂഹ്യ സ്വാന്തന പ്രവർത്തനങ്ങളും ഈ പള്ളി കേന്ദ്രീകരിച്ചാണ് നടക്കുന്നത്
പള്ളി കമ്മിറ്റിയുടെ പ്രഥമ പ്രസിഡൻറ് ൻറ് കുനിയിൽ അബ്ദുറഹീം സാഹിബും  സെക്രട്ടറി കെ അബ്ദുറഹ്മാൻ സാഹിബൂം ആയിരുന്നു.
. കേരള ജമാഅത്തെ ഇസ്ലാമിയുടെ കീഴിലുള്ള കേരള മസ്ജിദ് കൗൺസിലിൽ ഈ മസ്ജിദ് രജിസ്റ്റർ ചെയ്യപ്പെട്ടിട്ടുണ്ട്..
മുഅദ്ദിൻ( ബാങ്ക് വിളിക്കുന്നയാൾ) വി കാസിം സാഹിബുമാണ്
6 പോക്കു വലിയുള്ളാഹി മഖാംപള്ളി
പൊൻ പാറക്കൽ പോക്കു  വലിയുള്ളാഹിയുടെ ജാറത്തിന് സമീപമുള്ള നിസ്കാര പള്ളി
2011 ലാണ് നിർമ്മിക്കപ്പെട്ട ത്.പള്ളിക്ക് തറക്കല്ലിട്ടതും നിർമ്മാണം പൂർത്തിയായ ശേഷം പള്ളിയുടെ ഉദ്ഘാടന കർമ്മം നിർവഹിച്ചതും മർഹൂം എപി മുഹമ്മദ് മുസ്ലിയാരാണ്
മണ്മറഞ്ഞ പ്രമുഖ വ്യക്തികൾ
പ്രമുഖ ഇസ്‌ലാം മതപണ്ഡിതനും   സമസ്‌ത കേരള ജംഇയ്യത്തുൽ ഉലമ സെക്രട്ടറിയുമായിരുന്നു കാന്തപുരം എ.പി. മുഹമ്മദ് മുസ്‌ലിയാർ. പണ്ഡിതൻ, മുസ്‌ലിം കർമ്മ ശാസ്ത്ര പഠനരംഗത്തെ വിദഗ്ദൻ, പ്രഭാഷകൻ, എഴുത്തുകാരൻ, സംഘാടകൻ തുടങ്ങിയ രംഗങ്ങളിൽ തിളങ്ങിയ എ.പി. മുഹമ്മദ് മുസ്‌ലിയാരുടെ പഠനങ്ങളും ഫത്‌വകളും പ്രഭാഷണങ്ങളും മുസ്‌ലിം സാമൂഹിക ജീവിതത്തിൽ വലിയ സ്വാധീനങ്ങൾ ചെലുത്തിയിരുന്നു. ചെറിയ എ പി ഉസ്താദ് എന്നാണ് അറിയപ്പെട്ടിരുന്നത്.
കരുവന്പോയിൽ മഹല്ല് കമ്മിറ്റീ വൈസ് പ്രസിടന്റ്റ്. കരുവന്പോയിൽ സ്കൂളിൽ നിന്ന് ഹെഡ് മാസ്ടർ ആയി വിരമിച്ചു. പത്തു വര്ഷം കൊടുവള്ളി പഞ്ചായത്തിൽ കരുവന്പോയിലിനെ പ്രതിനിധീകരിച്ചു. കൊടുവള്ളി പഞ്ചായത്ത് സ്ടണ്ടിംഗ് കമ്മിറ്റി ചെയർമാൻ, കേരള ഹജ് കമ്മിറ്റി അംഗം തുടങ്ങിയ നിലകളിൽ സ്തുത്യർഹമായ സേവനങ്ങൾ ചെയ്തു. മുതിർന്ന കോൺഗ്രസ് നേതാവും സാംസ്കാരിക വിദ്യാഭ്യാസ പ്രവർത്തകനുമായിരുന്നു.
2019 ആഗസ്ത് 26 നു മരണപ്പെട്ടു
ജനാബ് കെ വി മോയിൻ കുട്ടി ഹാജി. കൂടുതലും കെ വി ഹാജി എന്ന് അറിയപ്പെടുന്നു. കരുവന്പോയിലിലെ സ്കൂളുകൾ, സിരാതുൽ മുസ്തഖീം മദ്രസ തുടങ്ങിയവ നില നിൽക്കുന്ന സ്ഥലം ദാനം ചെയ്തത് കെ വീ ഹാജിയാണ്. മരണം വരെ നാട്ടിലെ 'ഖാദി' പദം അലങ്കരിച്ചു.
ഇരുപത്തി അഞ്ചു കൊല്ലം കരുവന്പോയിളിലെ സ്കൂൾ പി ടി എ പ്രസിഡണ്ട്‌
കൊടുവള്ളി അധികാരി സ്വാതന്ത്ര്യ സമരത്തിൽ പങ്കെടുത്തതിന്റെ പേരിൽ ആണ്ടമാനിലേക്ക് നാട് കടത്തപ്പെട്ടു
ജീവിച്ചിരിക്കുന്ന പ്രമുഖർ
സോഷ്യൽ ഡമോക്രാറ്റിക് പാർട്ടി ഓഫ് ഇന്ത്യ യുടെ ദേശീയ പ്രസിഡൻറ്,[1] പോപുലർ ഫ്രണ്ട് ഓഫ് ഇന്ത്യ യുടെ പ്രഥമ ചെയർമാൻ, എൻ.ഡി.എഫ്  സ്ഥാപക ചെയർമാൻ,[2]  ആൾ ഇന്ത്യ മുസ്ലിം പേഴ്സണൽ ലോ ബോർഡ്  സ്ഥാപകാംഗം, ആൾ ഇന്ത്യ മില്ലി കൗൺസിൽ  സ്ഥാപകാംഗവും പ്രവർത്തക സമിതി അംഗവും ,ആൾ ഇന്ത്യ മുസ്ലിം മജ്ലിസെ മുശാവറ അംഗം [3] എന്നീ നിലകളിൽ പ്രശസ്തൻ.1973 - 74 കാലയളവിൽ ഐഡിയൽ സ്റ്റുഡൻസ് ലീഗിന്റെ ഓഫീസ് സെക്രട്ടറിയായും 1982 ൽ  സ്റ്റുഡൻസ് ഇസ്ലാമിക് മൂവ്മെന്റ് ഓഫ് ഇന്ത്യ  ( സിമി )യുടെ സംസ്ഥാന പ്രസിഡന്റായും പ്രവർത്തിച്ചിട്ടുണ്ട്. 2005 മുതൽ അഖിലേന്ത്യ മില്ലി കൗൺസിൽ സെക്രട്ടറിയാണു
ഐ എം എ ജില്ല  പ്രസിഡണ്ട്‌  ചെസ്റ്റ്‌  ഹോസ്പിടൽ സൂപ്രണ്ട്   പുകവലി  വിരുദ്ധ  സമിധിയായ  ആന്റി സ്മോകിംഗ്   എന്നാ  പ്രസ്ഥാനത്തിന്റെ  സ്ഥാപകൻ.
പ്രമുഖ പ്രവാസി  ഇസ്ലാഹി  സെന്റെർ  സൗദി ദേശീയ സെക്രെറെരി    അൻപത്തി  അഞ്ചോളം  വിദേശ  രാഷ്ട്രങ്ങൾ  സന്നർശിച്ചു
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ചെന്തവിടൻ വയലി
കല്ലൻ തുമ്പികളിൽ ഒരിനമാണ് ചെന്തവിടൻ വയലി അഥവാ ചെന്തവിടൻ വ്യാളി - Brown-backed Red Marsh Hawk (ശാസ്ത്രീയനാമം:- Orthetrum chrysis). ഇവ എല്ലാക്കാലത്തും സാധാരണയായി കാണപ്പെടുന്നു. ആൺതുമ്പികൾക്ക് കടും ചുവപ്പു നിറത്തിലുള്ള ഉദരവും തവിട്ടുനിറമുള്ള ഉരസ്സുമാണുള്ളത്. പെൺതുമ്പികൾക്ക് ആകെ ചുവപ്പുകലർന്ന തവിട്ടുനിറമാണ്. ഒഴുക്കുള്ള നീർച്ചാലുകൾക്കും കുളങ്ങൾക്കും അരികിലായി സാധാരണ കാണപ്പെടുന്നു.
കേരളം ഉൾപ്പെടെ ഇന്ത്യ, ചൈന, ഹോങ്കോങ്, ഇന്തോനേഷ്യ, മലേഷ്യ, മ്യാന്മാർ, ഫിലിപ്പീൻസ്, സിംഗപ്പൂർ, ശ്രീലങ്ക, തായ്‌ലന്റ്, വിയറ്റ്നാം തുടങ്ങിയ രാജ്യങ്ങളിൽ ഇവ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
എം. രാഘവൻ
മലയാള സാഹിത്യത്തിലെ പ്രമുഖനായ ചെറുകഥാകൃത്തും നോവലിസ്റ്റും നാടകകൃത്തുമാണ്‌ '''എം. രാഘവൻ''' (ജനനം-1930)‍. മയ്യഴിക്കാരനായ ഇദ്ദേഹം ഫ്രഞ്ച് എംബസ്സിയിലെ‍ സാംസ്കാരികവകുപ്പിൽ സേവനമനുഷ്ഠിച്ചു.
ജീവിതരേഖ
മയ്യഴിയിലെ മണിയമ്പത്ത് കുടുംബാംഗം.1930-ൽ ജനനം. അച്ഛൻ മണിയമ്പത്ത് കൃഷ്ണൻ ഫ്രഞ്ചധീന മയ്യഴിയിൽ ഹോട്ടൽ ഉടമയായിരുന്നു. മയ്യഴിയിലെ എക്കോൽ സെംത്രാൽ എ കൂർ കോംപ്ലമാംതേറിൽ നിന്ന് മികച്ച രീതിയിൽ ബ്രവേ പരീക്ഷ പാസ്സായ രാഘവൻ സർക്കാർ ജോലി ലഭിച്ചു. മുംബെയിലെ ഫ്രഞ്ച് കോൺസുലേറ്റിന്റെ സാംസ്കാരിക വിഭാഗത്തിലും ദില്ലിയിലെ എംബസ്സിയിലും ജോലി ചെയ്തു. 1983-ൽ എംബസ്സിയുടെ സാംസ്കാരികവിഭാഗം സെക്രട്ടറിയായി ജോലിയിൽ നിന്നും വിരമിച്ചു. മയ്യഴി അലിയാൻസ് ഫ്രാൻസേസിന്റെ പ്രസിഡന്റായി പ്രവർത്തിച്ചിരുന്നു.
സാഹിത്യജീവിതം
എം.ടി. വാസുദേവൻ നായർ, എൻ.പി. മുഹമ്മദ്, മാധവിക്കുട്ടി തലമുറയുടെ ഭാഗമായി എഴുതിത്തുടങ്ങി.അക്കാലത്തെ പ്രധാനപ്പെട്ട എല്ലാ സാഹിത്യപ്രസിദ്ധീകരണങ്ങളിലും രചനകൾ പ്രസിദ്ധീകരിച്ചിരുന്നുവെങ്കിലും ധാരാളമായി എഴുതിയ എഴുത്തുകാരനായിരുന്നില്ല എം.രാഘവൻ. ദില്ലിയിലെ മലയാളിസമാജത്തിന്റെ വാർഷികങ്ങൾക്കായി നാടകങ്ങൾ എഴുതി.
ജോലിയിൽ നിന്ന് പിരിഞ്ഞതിനു ശേഷം എഴുത്തിൽ സജീവമായി. നോവലുകൾ ഇക്കാലത്താണ് എഴുതിയത്. ഇളക്കങ്ങൾ എന്ന കഥ അതേ പേരിൽ ചലച്ചിത്രമായിട്ടുണ്ട്. ഫ്രഞ്ചിൽ നിന്നും ചെറുകഥകളും നാടകങ്ങളും മലയാളത്തിലേക്ക് വിവർത്തനം ചെയ്തിട്ടുണ്ട്.
രചനാരീതി
കഥാപാത്രങ്ങളുടെ മാനസികലോകം അനാവരണം ചെയ്യുന്നതിൽ ശ്രദ്ധകേന്ദ്രീകരിക്കുന്നവയാണ് എം.രാഘവന്റെ കഥകൾ. ചിത്തവൃത്തികളുടെ ചോദനകളിലേക്ക് വെളിച്ചം വീശുന്നവയാണ് ആദ്യ സമാഹാരമായ നനവിലെ രചനകൾ. വ്യക്തിബന്ധത്തിന്റെ സങ്കീർണ്ണതകൾ അവ സമർത്ഥമായി ഇഴപിരിച്ചു കാണിക്കുന്നു. പില്ക്കാലരചനകൾ ആർദ്രമായ മാനസികാവസ്ഥ പ്രകടമാക്കുന്നു. വ്യക്തിജീവിതത്തിലെ ഒറ്റപ്പെടലുകളും ദൈന്യവും അനുതാപപൂർവ്വം കൈകാര്യം ചെയ്യുന്ന ഹൃദയാലുവായ കാഥികനാണ് ഇവയിൽ കാണപ്പെടുന്നത്.
പുരസ്കാരങ്ങൾ
വർഗ്ഗം:1930-ൽ ജനിച്ചവർ വർഗ്ഗം:മലയാള കഥാകൃത്തുക്കൾ വർഗ്ഗം:മലയാളനാടകകൃത്തുക്കൾ വർഗ്ഗം:അബുദാബി ശക്തി അവാർഡ് ജേതാക്കൾ
താലിപ്പരുന്ത്
ഒരു ദേശാടനപ്പക്ഷിയായ താലിപ്പരുന്ത്   അസിപിട്രിഡേ (Accipitridae) പക്ഷി കുടുംബത്തിൽപ്പെടുന്നു. ശാസ്ത്ര നാമം പാൻഡിയോൻ ഹാലിയേറ്റസ് (Pandion haliaetus). കടലിലും കായലിലും വലിയ ജലാശയങ്ങൾ, ജലസംഭരണികൾ എന്നിവിടങ്ങളിലും കാണപ്പെടുന്നു. ഇംഗ്ലീഷിൽ Sea Hawk എന്നും Fish Eagle എന്നും അറിയപ്പെടുന്നു. അന്റാർട്ടിക്കയിലും വടക്കേ അമേരിക്കയുടെ ചില ഭാഗങ്ങളുമൊഴികെ ലോകത്തിന്റെ ഒട്ടുമിക്ക പ്രദേശങ്ങളിലും താലിപ്പരുന്തിനെ കാണാം. മത്സ്യങ്ങളെ കൂടുതലായും ഭക്ഷണമാക്കുന്നതു കൊണ്ട് മീൻപിടിയൻ പരുന്ത് എന്നും അറിയപ്പെടുന്നു.
ശരീര ഘടന
ആൺ പെൺ പക്ഷികൾ കാഴ്ചയിൽ ഒരുപോലെയിരിക്കും. ശരീരത്തിന്റെ പുറം ഭാഗത്തിന് കടും തവിട്ടുനിറവും അടിഭാഗത്തിന് വെളുപ്പുനിറവുമാണ്. തവിട്ടുനിറത്തിൽ മാലപോലെ ഒരു പട്ട മാറിടത്തിലുണ്ട്. കൊക്കിൽനിന്നു തുടങ്ങി കണ്ണിന്റെ ഭാഗത്തു കൂടി മാറിടത്തിലെ പട്ടയിൽ എത്തി അവസാനിക്കുന്ന കറുത്ത കൺപട്ടയും കൺപട്ടയ്ക്കു മീതെ തലയിൽ തെളിഞ്ഞു കാണുന്ന വെളളത്തൊപ്പിയും ഈ പക്ഷിയുടെ സവിശേഷതകളാണ്. മാറിടത്തിൽ കാണപ്പെടുന്ന തവിട്ടുപട്ട പക്ഷിയുടെ കഴുത്തിൽ മാലയിട്ടതുപോലെ തോന്നിക്കുന്നു. അതിനാലാണ് പക്ഷിക്കു താലിപ്പരുന്ത് എന്ന പേരു ലഭിച്ചത്. മങ്ങിയ തവിട്ടു നിറമുളള വാലിൽ കുറേ നേർത്ത പട്ടകളുണ്ട്. കാലുകൾ നീളം കൂടിയതും ബലമുളളതും തൂവലുകൾ കൊണ്ട് പൊതിഞ്ഞിരിക്കുന്നതുമാണ്. വിരലുകളിലും അതിനല്പം മുകളിലേക്കും മാത്രമേ തൂവലുകളില്ലാതെയുള്ളൂ.
താലിപ്പരുന്തിന്റെ ചിറകുകൾക്ക് അസാധാരണമായ നീളമുള്ളതിനാൽ ഇവ പറക്കുമ്പോൾ ഒരു വൻ പക്ഷിയാണെന്നേ തോന്നൂ. ഇവ ചിറകുകൾ പൂട്ടിയിരിക്കുമ്പോൾ ചിറകുകളുടെ നീളം വാലിന്റെ അറ്റം കവിഞ്ഞും കാണും. ചിറകു വിടർത്തുമ്പോൾ ചിറകിനു മധ്യത്തിലായി പുറകോട്ട് ഒരു വളവ് ഉണ്ടായിരിക്കും. ചിറകുകൾ വിടർത്തി ചലനങ്ങളൊന്നും തന്നെയില്ലാതെ സാവധാനമാണ് ഇവ കാറ്റിൽ ഒഴുകിപ്പറക്കുന്നത്.
ഭക്ഷണ രീതി
left|thumb|upright|മത്സ്യം കാലിൽ കൊരുത്തി വച്ചിരിക്കുന്നു. പറന്നുകൊണ്ടിരിക്കുമ്പോൾത്തന്നെ വെളളത്തിൽ സഞ്ചരിക്കുന്ന മത്സ്യത്തിന്റെ ഗതി മനസ്സിലാക്കി ഉന്നം തെറ്റാതെ താഴോട്ടുവന്ന് വെളളത്തിൽ മുങ്ങി മത്സ്യത്തെ പിടിക്കുന്നു. അരത്തിന്റെ നാക്കു പോലെ, പരുപരുത്ത, ചെതുമ്പലുകളുള്ള വിരലുകളും നീണ്ടുവളഞ്ഞ് സൂചിപോലെ കൂർത്ത നഖങ്ങളും മത്സ്യത്തെ പിടിക്കാൻ സഹായകമാകുന്നു. മത്സ്യത്തെ കൊത്തി കീറി വിഴുങ്ങുകയാണ് ഇവയുടെ പതിവ്. ചിലയവസരങ്ങളിൽ മത്സ്യത്തിന്റെ വലിപ്പവും ശക്തിയും മനസ്സിലാക്കാതെ റാഞ്ചിപ്പിടിച്ച് അതിന്റെ ശരീരത്തിൽ നഖങ്ങൾ കുത്തിയിറക്കുന്നു. ഭാരം കൂടിയ മത്സ്യങ്ങളെ താങ്ങി പറക്കാൻ പറ്റാതെ വരുമ്പോൾ ഈ പക്ഷി മത്സ്യത്തോടൊപ്പം വെള്ളത്തിൽ മുങ്ങി ചാകാറുമുണ്ട്. മത്സ്യം പിടിക്കാൻ സാധിക്കാത്ത സമയങ്ങളിൽ മാംസവും എലി, തവള, കല്ലിന്മേൽക്കായ, ചെറിയ ഇനം പല്ലികൾ തുടങ്ങിയവയും ഭക്ഷണമാക്കാറുണ്ട്.
സ്വഭാവം
ഇണകളായാണ് താലിപ്പരുന്ത് കൂടുകെട്ടി താമസിക്കുക. ചെറുകൂട്ടങ്ങളായും ഇവയെ കാണാറുണ്ട്. ചെറുകൂട്ടങ്ങളധികവും ദേശാടകരായിരിക്കും. മഞ്ഞുകാലവും വേനൽക്കാലവും കേരളത്തിൽ ജീവിച്ചശേഷം യൂറേഷ്യയുടെ വ.ഭാഗത്തേക്കു പോയി അവിടെ കൂടുകെട്ടി കുഞ്ഞു വിരിയിക്കുന്നു. വെള്ളത്തിനടുത്തുളള വൻ വൃക്ഷങ്ങളിലും ചിലപ്പോൾ തറയിൽ തന്നേയും വലിയ ചുളളികൾ കൊണ്ടാണ് ഇവ കൂടുകെട്ടുന്നത്. അതിൽ മൂന്നോ നാലോ വെളുത്ത മുട്ടകളിടും. ഒരിക്കൽ കൂടുകെട്ടിയ സ്ഥലത്തുതന്നെ വീണ്ടും വന്ന് ആ പഴയ കൂട്ടിൽ കുറേ ചുളളികൾ കൂടി പിടിപ്പിച്ച് പുതിയതാക്കി വർഷംതോറും കുഞ്ഞു വിരിയിക്കുന്നത് ഇവയുടെ സ്വഭാവ സവിശേഷതയാണ്.
പുറത്തേക്കുള്ള കണ്ണികൾ
വർഗ്ഗം:പരുന്തുകൾ വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
ഫ്രാങ്ക് ലംപാർഡ്
ഇംഗ്ലണ്ടിന്റെയും നിലവിൽ ചെൽസിയുടെയും മധ്യനിര കളിക്കാരനാണ് ഫ്രാങ്ക് ലംപാർഡ്. ലോകത്തെ മികച്ച പ്ലേമേക്കറിലൊരാളാണ് ഇദ്ദേഹം. 1999 മുതൽ ഇംഗ്ലണ്ടിന്റെ അഭിഭാജ്യ ഘടകമാണ് ലംപാർഡ്. മധ്യനിരയിലും മുന്നേറ്റനിരയിലും ഒരേപോലെ കഴിവു തെളിയിച്ചിട്ടുണ്ട്. 2012ലെ ചാമ്പ്യൻസ് ലീഗ് ചെൽസിക്ക് നേടിക്കൊടുക്കുന്നതിൽ പ്രധാന പങ്ക് വഹിച്ചു. ഫിഫയുടെ ലോക ഫുട്ബോളർ പരിഗണനപ്പട്ടികയിൽ ഫൈനലിസ്റ്റ് ആയിട്ടുണ്ട്.
ഇംഗ്ളണ്ട് മധ്യനിരക്കാരൻ ഫുട്ബോൾ കളിക്കാരനായിരുന്നു ഫ്രാങ്ക് ലാംപാർഡ് ഇംഗ്ളണ്ടിനുവേണ്ടി ഏറ്റവും കൂടുതൽ മത്സരങ്ങൾ കളിച്ച ആറാമത്തെ താരമാണ്‌ ലംപാർഡ്.
കരിയർ
2014 ലോകകപ്പിൽ കോസ്റ്ററീകക്കെതിരെ ഇംഗ്ളണ്ടിനെ നയിച്ച ലംപാർഡ് ഇംഗ്ളണ്ടിനു വേണ്ടി 106 മത്സരങ്ങളിൽ നിന്ന് 29 ഗോളുകൾ നേടിയിട്ടുണ്ട്.മാഞ്ചസ്റർ സിറ്റിയുടെ താരമായ ലാംപാർഡ് ക്ളബ് ഫുട്ബോളിൽ തുടരുന്നും.1999 ലാണ് ലാംപാർഡ് ഇംഗ്ളണ്ട് ഫുട്ബോൾ ടീമിലെത്തുന്നത്.2010 ബ്രസീൽ ലോകകപ്പിലും ലാംപാർഡ് ഇംഗ്ളണ്ട് ടീമിനു വേണ്ടി കുപ്പായമണിഞ്ഞിരുന്നു. . 1999ൽ ബെൽജിയവുമായുള്ള സൗഹൃദ മത്സരത്തിലായിരുന്നു ഇംഗ്ളണ്ട് ടീമിൽ അരങ്ങേറ്റം കുറിച്ചത്.ദേശീയ ടീമിനുവേണ്ടിയുള്ള 15 വർഷത്തെ കരിയറിനൊടുവിലാണ് വിരമിച്ചത്.
ക്ലബുകൾ
2015 മുതൽ മേജർ ലീഗ് സോക്കർ ക്ളബായ ന്യൂയോർക് സിറ്റിക്കു വേണ്ടി കളിക്കുന്നതിന് കരാർ ഒപ്പിട്ടുവെങ്കിലും ഇപ്പോൾ മാഞ്ചസ്റ്റർ സിറ്റിക്കുവേണ്ടിയാണ് പന്തുതട്ടുന്നത്. 1995ൽ വെസ്റ്റ്ഹാം സിറ്റിയിലൂടെ ക്ളബ് കരിയറിന് തുടക്കംകുറിച്ച ലംപാർഡ് ലോണടിസ്ഥാനത്തിൽ സ്വാൻസി സിറ്റിക്കുവേണ്ടിയും കളിച്ചിട്ടുണ്ട്.പിന്നീട്, 2001 മുതൽ 2014 വരെ നീണ്ട കാലയളവിൽ ചെൽസിയിലായിരുന്നു. ചെൽ­സി­ക്ക്‌ വേ­ണ്ടി 13 വർ­ഷം നീ­ണ്ട ഫുട്‌­ബോൾ ക­ളി­ ജീ­വി­തം ചെൽസിയുടെ എക്കാലത്തെയും മികച്ച ഗോൾ വേട്ടക്കാരനായ ലംപാർഡ് 2014 ലാണ്‌ ക്ളബ് വിട്ടത്. ..­­ ചെൽ­സി­ക്ക്‌ വേ­ണ്ടി ഇ­തു­വ­രെ 211 ഗോ­ളു­ക­ളാ­ണ്‌ ഈ സൂ­പ്പർ മ­ധ്യ­നി­ര താ­രം അ­ടി­ച്ചു­കൂ­ട്ടി­യ­ത്‌.36 കാ­ര­നാ­യ ലാം­പാർ­ഡ്‌ ബ്ര­സീൽ ലോ­ക­ക­പ്പിൽ ഇം­ഗ്ള­ണ്ട്‌ ടീ­മി­ന്റെ ഉ­പ­നാ­യ­കനായിരുന്നു­. . 2001 ൽ 18.­­43 മി­ല്യൺ ഡോ­ള­റി­നാ­ണ്‌ ചെൽ­സി ലാം­പാർ­ഡി­നെ സ്വ­ന്ത­മാ­ക്കി­യ­ത്‌. വി­ശ്വ­സ്‌­ത­നാ­യ ഈ ക­ളി­ക്കാ­ര­ന്‌ ക­രാർ പു­തു­ക്കി നൽ­കു­ന്ന കാ­ര്യ­ത്തിൽ ചെൽ­സി ഒ­രു മ­ടി­യും കാ­ണി­ച്ചി­രു­ന്നി­ല്ല.പ­ല­പ്പോ­ഴും പ്രീ­മി­യർ ലീ­ഗി­ലെ റെ­ക്കോർ­ഡ്‌ തു­ക­യ്‌­ക്കാ­യി­രു­ന്നു സൂ­പ്പർ താ­ര­ത്തെ ക്ള­ബ്ബിൽ പി­ടി­ച്ചു­നിർ­ത്തി­യി­രു­ന്ന­ത്‌. ചെൽ­സി­യു­ടെ കു­പ്പാ­യ­ത്തിൽ മൂ­ന്നു പ്രീ­മി­യർ ലീ­ഗ്‌ കി­രീ­ട­ങ്ങൾ, ര­ണ്ടു എ­ഫ്‌.­­എ ക­പ്പ്‌, ര­ണ്ടു ലീ­ഗ്‌ ക­പ്പ്‌, യൂ­റോ­പ്പാ ലീ­ഗ്‌, ചാ­മ്പ്യൻ­സ്‌ ലീ­ഗ്‌ കി­രീ­ട­ങ്ങൾ എ­ന്നീ നേ­ട്ട­ങ്ങൾ ലാം­പാർ­ഡ്‌ ­­നേടിയിട്ടുണ്ട്..
അവലംബം
മാതൃഭൂമി സ്പോർട്സ് മാസിക 2012 ജൂൺ
ഹെർമൻ സ്നെല്ലൻ
ലഘുചിത്രം| ഹെർമൻ സ്നെല്ലെൻ. ലഘുചിത്രം|വിഷ്വൽ അക്വിറ്റി കണക്കാക്കുന്നതിനുള്ള സാധാരണ [[സ്നെല്ലെൻ ചാർട്ട് ]] 1862 ൽ, വിഷ്വൽ അക്വിറ്റി അല്ലെങ്കിൽ കാഴ്ച ശക്തി അളക്കാനുള്ള സ്നെല്ലെൻ ചാർട്ട് അവതരിപ്പിച്ച ഡച്ച് നേത്രരോഗവിദഗ്ദ്ധനായിരുന്നു ഹെർമൻ സ്നെല്ലെൻ (ഫെബ്രുവരി 19, 1834 - ജനുവരി 18, 1908). ഫ്രാൻസിസ്കസ് ഡോണ്ടേഴ്സിനുശേഷം നെതർലാൻഡ്‌സ് ഹോസ്പിറ്റൽ ഫോർ ഐ പേഷ്യന്റ്സിന്റെ (Nederlandsch Gasthuis voor Ooglijders) ഡയറക്ടർ സ്ഥാനം അദ്ദേഹം ഏറ്റെടുത്തു.
ഡയറക്ടർ
ഇൻസ്റ്റിറ്റ്യൂട്ടിന്റെ ഡയറക്ടറായി 1884-ൽ ഡോണ്ടേഴ്സിന്റെ പിൻഗാമിയായി അദ്ദേഹം തിരഞ്ഞെടുക്കപ്പെട്ടു, 1903 വരെ അദ്ദേഹം ഈ പദവി വഹിച്ചു. 1877-ൽ ഉത്രെച്റ്റ് സർവകലാശാലയിൽ നേത്രരോഗ പ്രൊഫസറായി നിയമിതനായി. ആസ്റ്റിഗ്മാറ്റിസം, ഗ്ലോക്കോമ, മറ്റ് നേത്രരോഗങ്ങൾ എന്നിവയെക്കുറിച്ചും കണ്ണട, നേത്ര ശസ്ത്രക്രിയ എന്നിവ ഉപയോഗിച്ച് വിഷ്വൽ അക്വിറ്റി തിരുത്തുന്നതിനെക്കുറിച്ചും ഗവേഷണം നടത്തി.
ചാർട്ട്
എഡ്വേഡ് ജാഗെറും മറ്റുള്ളവരും വികസിപ്പിച്ച ചാർട്ടുകൾ ഉണ്ടായിരുന്നെങ്കിലും, സ്നെല്ലൻ 1862 ൽ തന്റെതായ കാഴ്ച പരിശോധന ചാർട്ട് വികസിപ്പിച്ചെടുത്തു. ഇത് പിന്നീട് അതിവേഗം ആഗോള തലത്തിൽ പ്രശക്തമായി. സ്റ്റാൻഡേർഡ് ഫോണ്ടുകൾ ഉപയോഗിക്കുന്നതിനുപകരം 5x5 ഗ്രിഡിൽ ജനറേറ്റുചെയ്‌ത പ്രത്യേകമായി രൂപകൽപ്പന ചെയ്ത ഒപ്റ്റോടൈപ്പുകൾ എന്ന പ്രതീകങ്ങൾ ഉപയോഗിച്ചതാണ് ഏറ്റവും പ്രധാനപ്പെട്ട പുതുമ. ചാർട്ട് അച്ചടിക്കുമ്പോൾ ഉപയോഗിക്കാവുന്ന ഫിസിക്കൽ സ്റ്റാൻഡേർഡ് അളവ് അവ നൽകുന്നു. ഒപ്‌ടോടൈപ്പ് പ്രതീകങ്ങളുടെ അക്ഷരം 5 മിനിറ്റ് ആർക്ക് നൽകുമ്പോഴും, ഇടയിലെ വിടവ് 1 മിനിറ്റ് ആർക്ക് കൊണ്ട് വേർതിരിക്കുമ്പോഴും, ആ അക്ഷരം ശരിയായി വായിക്കാനുള്ള സ്റ്റാൻഡേർഡ് ആയി കണക്കാക്കി.
തുടക്കം മുതൽ, സ്നെല്ലെൻ ചാർട്ടിന്റെ പകർപ്പുകൾ, ലോകത്താകമാനം മറ്റേതൊരു കാഴ്ച പരിശോധന ചാർട്ടുകളെക്കാളും വിറ്റു വരുന്നവയാണ്. ഇരുപത്തിയൊന്നാം നൂറ്റാണ്ട് വരെ ഇത് മെഡിക്കൽ ഓഫീസുകളിൽ ഒഴിവാക്കാനാവത്ത ഒന്നായി തുടർന്നു.
പുറം കണ്ണികൾ
വർഗ്ഗം:1908-ൽ മരിച്ചവർ വർഗ്ഗം:1834-ൽ ജനിച്ചവർ വർഗ്ഗം:നേത്രവിജ്ഞാനം വർഗ്ഗം:കണ്ണ്
ആമസോൺസ്
ഗ്രീക്ക് പുരാണത്തിൽ, ആമസോൺസ് (പുരാതന ഗ്രീക്ക്: ζόνεςμαζόνες ആമസോൺസ്, ഏകവചനം ζώνμαζών ആമസോൺ) ഏഷ്യാമൈനറിൽ താമസിച്ചിരുന്നതായി വിശ്വസിക്കപ്പെടുന്ന വനിതായോദ്ധാക്കളുടെ ഒരു ഗോത്രമായിരുന്നു. അപ്പോളോണിയസ് റോഡിയസ് തന്റെ അർഗോനോട്ടിക്കയിൽ, ആമസോൺസ് അറീസിന്റെയും ഹാർമോണിയയുടെയും (അക്മോണിയൻ വുഡിലെ ഒരു നിംഫ്) പെൺമക്കളാണെന്നും അവർ ക്രൂരരും ആക്രമണോത്സുകരുമാണെന്നും ജീവിതത്തിലെ അവരുടെ പ്രധാന വിഷയം യുദ്ധമായിരുന്നുവെന്നും പരാമർശിക്കുന്നു. ലിസിയാസ്, ഇസോക്രട്ടീസ്, ഫിലോസ്ട്രാറ്റസ് ദി എൽഡർ എന്നിവരും അവരുടെ പിതാവ് അറീസ് ആണെന്ന് പറയുന്നു.
ഹെറോഡൊട്ടസും സ്ട്രാബോയും അവരുടെ വാസം തെർമോഡൺ നദിയുടെ തീരത്തായിരുന്നുവെന്ന് സ്ഥാപിക്കുന്നു. ഡയോഡൊറസ് പറയുന്നതനുസരിച്ചും മിഥിലീനിലെ ഡയോനിഷ്യസിന്റെ (തൈമോറ്റാസിനെ വരച്ച) വിവരണമനുസരിച്ചും, ആമസോൺസ് തെർമോഡോണിൽ താമസിക്കുന്നതിനു വളരെ മുമ്പുതന്നെ പുരാതന ലിബിയയിൽ താമസിച്ചിരുന്നു. ലിബിയയിൽ നിന്ന് കുടിയേറിയ ഈ ആമസോൺസ് ഈജിപ്തിലൂടെയും സിറിയയിലൂടെയും കടന്നുപോയി. അയോലിസിലെ കോക്കസിൽ തങ്ങുകയും അതിനടുത്തായി അവർ നിരവധി നഗരങ്ങൾ സ്ഥാപിക്കുകയും ചെയ്തു. പിന്നീട്, ഡയോഡൊറസ് നിലനിറുത്തുകയും, അവർ കോക്കസിനപ്പുറം ഒരു ചെറിയ വഴിയായ മൈറ്റിലീൻ സ്ഥാപിച്ചു. പ്രോമിത്തിസ് ബൗണ്ടിൽ എസ്കിലസ്, മയോട്ടിസ് തടാകത്തിന് ചുറ്റിലും രാജ്യത്തെ ആമസോൺസിന്റെ ആദ്യകാല ഭവനം സ്ഥാപിച്ചതായി പറയുന്നു. അതിൽ നിന്ന് അവർ തെർമോഡണിലെ തെമിസിറയിലേക്ക് മാറി. ആമസോൺസിനെ അന്വേഷിച്ചപ്പോൾ ലൈസിയയ്ക്ക് സമീപം കണ്ടെത്തിയതായി ഹോമർ പറയുന്നു.
ട്രോജൻ യുദ്ധത്തിൽ പങ്കെടുത്ത പെന്തെസിലിയ, പിതാവ് അറീസ് നൽകിയ മാന്ത്രിക അരപ്പട്ടയുള്ള അവരുടെ സഹോദരി ഹിപ്പോളിറ്റ എന്നിവരാണ് ആമസോൺസിലെ ശ്രദ്ധേയമായ രാജ്ഞികൾ. ട്രോജൻ യുദ്ധത്തിൽ ഗ്രീക്കുകാർക്കെതിരെ ആമസോൺസ് ട്രോയിയുടെ പക്ഷത്തുനിന്നു പോരാടി. മൈറീന രാജ്ഞിയുടെ കീഴിൽ ആമസോൺസ് ലിബിയയിൽ നിന്ന് സഞ്ചരിച്ചതായി ഡയോഡൊറസ് പരാമർശിക്കുന്നു. ക്ലാസിക്കൽ കലയിലെ ആമസോണോമീച്ചികളിൽ ഗ്രീക്ക് യോദ്ധാക്കളുമായി യുദ്ധത്തിൽ ആമസോൺ യോദ്ധാക്കളെ പലപ്പോഴും ചിത്രീകരിച്ചിരുന്നു. യുറേഷ്യൻ പുൽപ്രദേശത്തിലെ വനിതാ യോദ്ധാക്കളുമൊത്തുള്ള ശ്മശാന സ്ഥലങ്ങളുടെ പുരാവസ്തു കണ്ടെത്തലുകൾ സൂചിപ്പിക്കുന്നത് സിഥിയൻ സ്ത്രീകൾ ആമസോൺ കെട്ടുകഥയ്ക്ക് പ്രചോദനമായിട്ടുണ്ടാകാമെന്നാണ്. ആധുനിക കാലഘട്ടത്തിന്റെ ആരംഭം മുതൽ, അവരുടെ പേര് പൊതുവെ വനിതാ യോദ്ധാക്കൾക്ക് ഒരു പദമായി മാറി. സ്മിർന, സിനോപ്പ്, സൈം, ഗ്രൈൻ, എഫെസസ്, പിറ്റാനിയ, മഗ്നീഷിയ, ക്ലീറ്റ്, പിഗെല, ലാറ്റോറിയ, അമാസ്ട്രിസ് എന്നീ നഗരങ്ങളും ക്ഷേത്രങ്ങളും ആമസോൺസ് സ്ഥാപിച്ചതായി പറയപ്പെടുന്നു. ഐതിഹ്യമനുസരിച്ച്, ആമസോൺസ് കുതിരപ്പടയെ കണ്ടുപിടിച്ചു.
തന്റെ ഓൺ അൺബിലീയബിൾ ടേൽസിൽ (Ancient Greek: Περὶ ἀπίστων ἱστοριῶν) എന്ന കൃതിയിൽ ഗ്രീക്ക് പുരാണങ്ങളെ യുക്തിസഹമാക്കാൻ ശ്രമിച്ചുകൊണ്ട് പാലഫെറ്റസ് എഴുതിയത്, ആമസോൺസ് ഒരുപക്ഷേ സ്ത്രീകളായി ശത്രുക്കളാൽ തെറ്റിദ്ധരിക്കപ്പെട്ട പുരുഷന്മാരായിരിക്കാമെന്നാണ്, കാരണം അവർ കാൽ വരെ എത്തുന്ന വസ്ത്രം ധരിക്കുകയും അവരുടെ തലമുടി നാട ഉപയോഗിച്ച് കെട്ടുകയും അവരുടെ താടി വടിക്കുകയും ചെയ്തു, കൂടാതെ, അവന്റെ കാലത്ത് അവർ നിലവിലില്ലാത്തതിനാൽ, മിക്കവാറും അവർ പഴയകാലത്തും നിലവിലില്ലായിരുന്നു. 2019-ൽ റഷ്യയിലെ വൊറോനെഷിനടുത്ത് ആമസോൺസിന്റെ ഒരു ശവക്കുഴിയിൽ നിന്ന് സ്വർണ്ണ രാജകീയ കിരീടങ്ങൾ കണ്ടെത്തിയിരുന്നു.
ആമസോൺസും ട്രോയിയും
ആമസോൺസ് പുരാതന കാലഘട്ടത്തിലെ ഗ്രീക്ക് കലയിലും നിരവധി ഗ്രീക്ക് ഇതിഹാസങ്ങളുമായും പുരാണങ്ങളുമായും ബന്ധപ്പെട്ടിരിക്കുന്നു. ഇലിയാഡ് പറയുന്നതനുസരിച്ച്, അന്നത്തെ ചെറുപ്പക്കാരനായ പ്രിയാമിന്റെ സഹായത്തോടെ ഫ്രിജിയക്കാരെ ആമസോൺസ് ആക്രമിച്ചു. എന്നിരുന്നാലും, അദ്ദേഹത്തിന്റെ പിന്നീടുള്ള വർഷങ്ങളിൽ, ട്രോജൻ യുദ്ധത്തിന്റെ അവസാനത്തിൽ, അദ്ദേഹത്തിന്റെ പഴയ എതിരാളികൾ ഗ്രീക്കുകാർക്കെതിരെ പെന്തെസില എന്ന രാജ്ഞിയുടെ കീഴിലാകുകയും അക്കില്ലസ് കൊല്ലപ്പെടുകയും ചെയ്തു. ലൈസിയൻ രാജാവ് ലോബേറ്റ്സ് ആമസോൺസിനെതിരെ ബെല്ലെറോഫോണിനെ അയച്ചു. അവർ അദ്ദേഹത്തെ കൊല്ലുമെന്ന് കരുതി. പക്ഷേ ബെല്ലെറോഫോൺ എല്ലാവരെയും കൊന്നു.
സത്യകല
തെക്കേ ഇന്ത്യൻ ചലച്ചിത്രരംഗത്തെ ഒരു നടിയാണ് സത്യകല 1970 -80 കാലത്ത് മലയാളം, തമിഴ് ചിത്രങ്ങളിൽ പ്രധാന റോളുകളിൽ സത്യകല ഉണ്ടായിരുന്നു. .
ജീവിതരേഖ
സത്യകല ജനിച്ചത് തമിഴ് നാട്ടിലാണ്. 1980ൽ ശാലിനി എന്റെ കൂട്ടുകാരി എന്ന ബോക്സോഫീസ് ഹിറ്റിലൂടെ ആണ് മലയാള സിനിമയിലെത്തിയത്. തുടർന്ന് തിർക്കേറിയ അവർ മമ്മുട്ടി, പ്രേം നസീർ പോലുള്ള പ്രമുഖ നടന്മാരുടെ നായികയായി പല ചിത്രങ്ങളിൽ അഭിനയിച്ചു. . 1984ൽ മലയാളസിനിമാലോകം വിട്ട് മദ്രാസിൽ താമസിക്കുന്നു. തമിഴ് സിനിമയിലും സീരിയലുകളീലും പിന്നീടും ഉണ്ടായിരുന്നു.
External links
വർഗ്ഗം:മലയാളചലച്ചിത്രനടിമാർ
വസൂരി
മനുഷ്യരിൽ കാണപ്പെടുന്ന ഒരു പകർച്ചവ്യാധിയാണ് വസൂരി (സ്മോൾ പോക്സ്). വരിയോല (വരിയോല മൈനർ, വരിയോല മേജർ) എന്നീ വൈറസുകൾ ആണ് ഈ രോഗത്തിനു കാരണം. മലയാളത്തിൽ അകമലരി എന്ന പേരിലും ഇതറിയപ്പെടുന്നു. ഇത് ശരീരത്തിൽ ചർമ്മത്തിലെ ചെറിയ രക്തക്കുഴലുകളിൽ കേന്ദ്രീകരിക്കുകയും കുടുന്നുപൊങ്ങി കുമിളകൾ ആയി പുറത്തേക്ക് വരുകയും, ചലം നിറഞ്ഞ ഇവ പൊട്ടുകയും ചെയ്യും.
സ്മോൾ പോക്സ് എന്ന പേര് പതിനഞ്ചാം നൂട്ടണ്ടിൽ ബ്രിട്ടനിൽ ആദ്യമായി ഉപയോഗിക്കപ്പെട്ടത് "ഗ്രേറ്റ് പോക്സുമായി" (സിഫിലിസ്) വേർതിരിക്കാനായിരുന്നു. 1977 ഒക്റ്റോബർ 26-നാണ് സ്വാഭാവികമായി ഉണ്ടാകുന്ന അവസാന വസൂരീ രോഗബാധയുണ്ടായത്.
വേരിയോള മേജർ എന്നയിനം വൈറസാണ് കൂടുതൽ അപകടകരമായ രോഗബാധയുണ്ടാക്കുന്നത്. ഇതു ബാധിക്കുന്നവരിൽ മരണനിരക്ക് 30–35% ആയിരുന്നു. വേരിയോള മൈനർ താരതമ്യേന അപകടം വളരെക്കുറഞ്ഞ അസുഖമാണുണ്ടാക്കുന്നത്. ഇതു ബാധിക്കുന്നവരിൽ ഒരു ശതമാനം മാത്രമേ മരിക്കാറുള്ളൂ. അലാസ്ട്രിം, കോട്ടൻ പോക്സ്, മിൽക്‌പോക്സ്, വൈറ്റ്പോക്സ്, ക്യൂബൻ ഇച്ച് എന്നീ പേരുകളിലും വേരിയോള മൈനർ ബാധ അറിയപ്പെട്ടിരുന്നു. വേരിയോള മേജർ ബാധയുടെ ദീർഘകാല പ്രശ്നം കുമിളകൾ പൊട്ടുകയും രോഗാണുബാധയും കാരണമുണ്ടാകുന്ന വടുക്കളായിരുന്നു. മുഖത്താണ് ഇത് സാധാരണയായി ഉണ്ടാവുക. രോഗബാധയിൽ നിന്ന് രക്ഷപെട്ട 65–85% ആൾക്കാരിലും ഇത്തരം വടുക്കൾ കാണപ്പെട്ടിരുന്നു. കോർണിയയെ രോഗം ബാധിക്കുന്നത് അന്ധതയ്ക്കും കാരണമാകുമായിരുന്നു. സന്ധിവേദന, ഓസ്റ്റിയോ മയലൈറ്റിസ് എന്നിവ മൂലം 2–5% പേരിൽ അംഗവൈകല്യം ഉണ്ടാകാറുണ്ടായിരുന്നുവത്രേ.
ഉദ്ദേശം ബി.സി. 10,000-ൽ ആണത്രേ വസുരി മനുഷ്യരെ ബാധിക്കാൻ തുടങ്ങിയത്. ഈ അണുബാധയുടെ ഏറ്റവും ആദ്യത്തെ തെളിവ് റാംസെസ് അഞ്ചാമന്റെ മമ്മിയുടെ ശരീരത്തിലുണ്ടായിരുന്ന കുമിളയോടെ തടിച്ച പാടുകളാണ്. പതിനെട്ടാം നൂറ്റാണ്ടിന്റെ അവസാന വർഷങ്ങളിൽ നാലു ലക്ഷം പേരെ വീതം ഓരോ വർഷവും ഈ അസുഖം യൂറോപ്പിൽ കൊല്ലുന്നുണ്ടായിരുന്നുവത്രേ. ഭരണത്തിലിരിക്കുകയായിരുന്ന അഞ്ച് രാജ്യത്തലവന്മാരും ഈ പട്ടികയിൽ പെടും. ആകെ അന്ധതയുടെ മൂന്നിലൊന്നും വസൂരി കാരണമായിരുന്നുവത്രേ. രോഗം ബാധിച്ചവരിൽ 20–60% ആൾക്കാർ (കുട്ടികളിൽ 80%-ലധികം) മരിച്ചുപോയിരുന്നു. ഇരുപതാം നൂറ്റാണ്ടിൽ 30 കോടിക്കും 50 കോടിക്കും ഇടയിൽ ആൾക്കാർ ഈ അസുഖം ബാധിച്ച് മരിച്ചിട്ടുണ്ട്. 1967-ൽ പോലും ലോകാരോഗ്യസംഘടനയുടെ കണക്കനുസരിച്ച് ഒന്നരക്കോടി ആൾക്കാർക്ക് രോഗം ബാധിക്കുകയും ഇരുപതു ലക്ഷത്തിലധികം ആൾക്കാർ മരിക്കുകയും ചെയ്തിരുന്നു.
പത്തൊൻപതാം നൂറ്റാണ്ടിലെയും ഇരുപതാം നൂറ്റാണ്ടിലെയും പ്രതിരോധക്കുത്തിവയ്പ്പ് പരിപാടികളുടെ ഫലമായി 1979-ൽ വസൂരി നിർമാർജ്ജനം ചെയ്യപ്പെട്ടതായി ലോകാരോഗ്യസംഘടന പ്രഖ്യാപിച്ചു. ഇതുവരെ രണ്ട് സാംക്രമിക രോഗങ്ങളെ മാത്രമേ തുടച്ചുനീക്കാൻ മനുഷ്യർക്ക് സാധിച്ചിട്ടുള്ളൂ. വസൂരിയാണ് ഇതിലൊന്ന്. റിൻഡർപെസ്റ്റ് എന്ന അസുഖം 2011-ൽ ഇല്ലാതെയാക്കിയതായി പ്രഖ്യാപിച്ചതാണ് ഇത്തരത്തിലെ രണ്ടാമത്തെ സംഭവം.
വർഗ്ഗീകരണം
വേരിയോള മേജർ, വേരിയോള മൈനർ എന്നിങ്ങനെ അസുഖത്തിന് രണ്ടു തരങ്ങളുണ്ട്. വേരിയോള മേജറാണ് ഇതിൽ കൂടുതൽ അപകടകരവും പരക്കെ കാണപ്പെട്ടിരുന്നതുമായ തരം. രോഗലക്ഷണങ്ങൾ ഉണ്ടാക്കാത്ത തരം രോഗബാധ വേരിയോള വൈറസുകൾ മൂലം ഉണ്ടായിരുന്നതായി റിപ്പോർട്ടുകൾ ഉണ്ട്. ഇവ സാധാരണമല്ലായിരുന്നു. പ്രതിരോധക്കുത്തിവയ്പ്പെടുത്ത ആൾക്കാരിൽ വേരിയോള സൈൻ ഇറപ്ഷിയോൺ എന്നയിനം കുമിളകൾ ഉണ്ടാകാത്ത ഇനം വസൂരി കാണപ്പെടുമായിരുന്നു. രോഗാണുക്കളുടെയോ ആന്റിബോഡികളുടെയോ സാന്നിദ്ധ്യവും രോഗാണുബാധയുണ്ടായി കൃത്യസമയത്തിനു ശേഷമുണ്ടാകുന്ന പനിയുമായിരുന്നു ഈ രോഗം തിരിച്ചറിയാൻ സഹായകമായിരുന്നത്.
രോഗലക്ഷണങ്ങൾ
രോഗാണുബാധയ്ക്കും ആദ്യ രോഗലക്ഷണത്തിനും തമ്മിൽ സാധാരണഗതിയിൽ 12 ദിവസത്തെ ഇടവേളയാണുണ്ടാവുക (ഇൻക്യുബേഷൻ പീരിയഡ്). ശ്വാസത്തിലൂടെയാണ് രോഗാണുബാധയുണ്ടാവുന്നത്. വായയുടെയോ ശ്വാസനാളത്തിന്റെയോ ആവരണം (മ്യൂക്കോസ) കടന്ന് ഉള്ളിലെത്തുന്ന വൈറസ് ലിംഫ് ഗ്രന്ഥികളിൽ എത്തി പെരുകാൻ തുടങ്ങും. വളർച്ചയുടെ ആദ്യ ഘട്ടത്തിൽ വൈറസ് കോശത്തിൽ നിന്ന് കോശത്തിലേയ്ക്ക് നേരിട്ട് പടരുമെങ്കിലും 12-ആം ദിവസത്തോടെ കോശങ്ങൾ പൊട്ടുകയും ധാരാളം വൈറസുകൾ രക്തത്തിൽ ഒരുമിച്ചെത്തുകയും ചെയ്യും. ഇതിനെ വൈറീമിയ എന്നാണ് വിളിക്കുന്നത്. ഇതെത്തുടർന്ന് പ്ലീഹ, മജ്ജ, ദൂരെയുള്ള ലിംഫ് ഗ്രന്ഥികൾ എന്നിവിടങ്ങളിൽ വൈറസ് എത്തിപ്പെടും. ഇൻഫ്ലുവൻസ, ജലദോഷം എന്നിവയോട് സാമ്യമുള്ള രോഗലക്ഷണങ്ങളാണ് ആദ്യം ഉണ്ടാവുക: 38.5°C എങ്കിലും ചൂട്, പേശീവേദന, വല്ലായ്മ, തലവേദന, കിടപ്പിലാവുക എന്നിവയാണ് ലക്ഷണങ്ങൾ. പചനവ്യൂഹം സാധാരണഗതിയിൽ ബാധിതമാവുന്നതുകൊണ്ട് ഓക്കാനവും ഛർദ്ദിയും ഉണ്ടാവാറുണ്ട്. ഈ ലക്ഷണങ്ങൾ 2–4 ദിവസം കാണപ്പെടും. 12–15 ദിവസമാകുമ്പോൾ എനാന്തം എന്നറിയപ്പെടുന്ന ചെറിയ ചുവന്ന പാടുകൾ വായിലെയും തൊണ്ടയിലെയും മ്യൂക്കസ് ആവരണത്തിൽ പ്രത്യക്ഷപ്പെടാൻ തുടങ്ങും. ഇതോടെ ശരീരതാപനില സാധാരണയായി മാറും. ഈ പാടുകൾ വലുതായി പൊട്ടുകയും ഉമിനീരിൽ ധാരാളം വൈറസുകളെ എത്തിക്കുകയും ചെയ്യും.
വസൂരി വൈറസ് തൊലിയെ കൂടുതലായി ആക്രമിച്ചിരുന്നു. മാക്യൂളുകൾ എന്നു വിളിക്കപ്പെട്ടിരുന്ന മുഖക്കുരു പോലുള്ള പാടുകൾ തൊലിയിൽ പ്രത്യക്ഷപ്പെടുമായിരുന്നു. തൊലിയിൽ ചുവന്നുതടിപ്പ് പ്രത്യക്ഷപ്പെടുന്നത് മ്യൂക്കസ് ആവരണത്തിൽ പാടുകൾ പ്രത്യക്ഷപ്പെട്ട് 24 മുതൽ 48 വരെ മണിക്കൂറുകൾക്കുള്ളിലാണ്. നെറ്റി, മുഖം, കൈകാലുകളുടെ കബന്ധത്തോടടുത്തുള്ള ഭാഗം (പ്രോക്സിമൽ ഭാഗം), നെഞ്ചിന്റെയും വയറിന്റെയും തൊലി എന്നിവിടങ്ങളിൽ ആദ്യം രോഗബാധയുണ്ടാകും. കൈകാലുകളുടെ അഗ്രഭാഗത്ത് രോഗബാധയുണ്ടാകുന്നത് അവസാനമാണ്. 24 മുതൽ 36 വരെ മണിക്കൂറുകൾക്കുള്ളിൽ ഇവിടങ്ങളിലെല്ലാം രോഗാണുബാധയുണ്ടാകും. ഇതിനു ശേഷം പുതിയ പാടുകൾ ശരീരത്തിൽ ഉണ്ടാവുകയുമില്ല. ഇതിനു ശേഷം അസുഖം വിവിധ രീതികളിൽ വികസിക്കാം. റാവുവിന്റെ വർഗ്ഗീകരണം അനുസരിച്ച് നാലുതരം അസുഖങ്ങളാണുള്ളത്: ഓർഡിനറി, മോഡിഫൈഡ്, മാലിഗ്നന്റ് (ഫ്ലാറ്റ്), ഹെമറാജിക് എന്നിവയാണ് നാലുതരങ്ങൾ. 30% ആൾക്കാരാണ് അസുഖം ബാധിച്ച് മരിച്ചിരുന്നതെങ്കിലും മാലിഗ്നന്റ്, ഹെമറാജിക് എന്നീ തരം അസുഖങ്ങളുടെ മരണനിരക്ക് വളരെ കൂടുതലായിരുന്നു. ഇത്തരം അസുഖം ബാധിച്ചവർ സാധാരണഗതിയിൽ മരിക്കുകയായിരുന്നു ചെയ്തിരുന്നത്.
ഓർഡിനറി (സാധാരണം)
പ്രതിരോധക്കുത്തിവയ്പ്പെടുക്കാത്തവരിൽ തൊണ്ണൂറുശതമാനത്തിനെയും ബാധിച്ചിരുന്ന അസുഖം ഓർഡിനറി (സാധാരണ വസൂരി) എന്ന ഇനത്തി‌ൽ പെട്ടതായിരുന്നു. ഇത്തരം അസുഖത്തിൽ ചുവന്നുതടിപ്പുണ്ടായി രണ്ടാം ദിവസം മുതൽ മാക്യൂളുകൾ ഉയർന്ന പാപ്യൂളുകളായി മാറും. മൂന്നാം ദിവസമോ നാലാം ദിവസമോ പാപ്യൂളുകളിൽ കലങ്ങിയ ചലം നിറയുകയും ഇവ കുമിളകൾ (വെസിക്കിളുകൾ) ആയി മാറുകയും ചെയ്യും. ഈ ചലം 24 മുതൽ 48 മണിക്കൂറിനുള്ളിൽ പഴുപ്പുപോലെയായി മാറും.
ആറോ ഏഴോ ദിവസത്തോടെ തൊലിയിലെ എല്ലാ കുമിളകളും പഴുപ്പു നിറഞ്ഞ രൂപത്തിലായിത്തീരും. ഏഴു മുതൽ പത്തുവരെ ദിവസം കൊണ്ട് ഈ കുമിളകൾ ഏറ്റവും വലിപ്പമുള്ള അവസ്ഥയിലെത്തും. ഇവ ഉയർന്നതും വട്ടത്തിലുള്ളതും തൊട്ടാൽ മൃദുവല്ലാത്തതും (firm) ആണ്. ഇവ തൊലിയിലെ ആഴത്തിലുള്ള പാളിയായ ഡെർമിസ് വരെ വ്യാപിച്ചിട്ടുണ്ടാവും. ഇതിൽ നിന്ന് ദ്രാവകം സാവധാനത്തിൽ ഒലിച്ചു പോവുകയും രണ്ടാഴ്ച്ചയോടെ ഇവ ചുരുങ്ങി ഉണങ്ങി പൊറ്റ മൂടിയ നിലയിലാവും. 16–20 ദിവസമാകുമ്പോൾ എല്ലാ കുമിളകളും പൊറ്റമൂടിയ അവസ്ഥയിലായിരിക്കും. പൊറ്റകൾ ഇളകിപ്പോകാനും തുടങ്ങിയിട്ടുണ്ടാവും. ഇളം നിറത്തിലുള്ള വടുക്കളാവും പൊറ്റകൾക്കടിയിൽ കാണപ്പെടുക.
ഇത്തരം അസുഖത്തിലെ ചുവന്നുതടിപ്പ് ഒന്നിനോടൊന്ന് ചേർന്നായിരിക്കില്ല കാണപ്പെടുന്നത്. മുഖത്തായിരിക്കും ഏറ്റവും കൂടുതൽ പാടുകൾ കാണപ്പെടുന്നത്. കൈകാലുകളിൽ ശരീരത്തിലുണ്ടാവുന്നതിനേക്കാൾ കൂടുതൽ വടുക്കളുണ്ടാവും. കൈപ്പത്തിയും കാല്പത്തിയും ഭൂരിപക്ഷം കേസുകളിലും കുമിളകൾ കാണപ്പെടും. ചിലപ്പോൾ കുമിളകൾ ഒന്നു ചേർന്ന് തൊലിയുടെ പുറം പാളി ഒരുമിച്ച് ഇളകിപ്പോകുന്ന സ്ഥിതി കാണപ്പെട്ടേയ്ക്കാം. ഇങ്ങനെ കുമിളകൾ ഒരുമിച്ചു ചേരുന്നവരിൽ മരണനിരക്ക് 62% വരെ ആകാറുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:വൈറസ് രോഗങ്ങൾ വർഗ്ഗം:പകർച്ചവ്യാധികൾ വർഗ്ഗം:സാംക്രമികരോഗങ്ങൾ
അഗോസ്റ്റിനോ ദി ദൂഷിയോ
thumb|right|250px|അഗോസിനോ ദൂഷിയോ കൊത്തുപണി ചെയ്ത, ഒരു പള്ളിയുടെ മാർബിൾ നിർമ്മിത പൂമുഖം പതിനഞ്ചാം നൂറ്റാണ്ടിൽ ഫ്ളോറൻസിൽ ജീവിച്ചിരുന്ന പ്രശസ്തനായ പ്രതിമാശില്പിയാണ് അഗോസ്റ്റി(തി)നോ ദി ദൂഷിയോ. വെണ്ണക്കല്ലിൽ രൂപങ്ങൾ കൊത്തിയെടുക്കുന്നതിൽ പ്രശസ്തി ആർജിച്ചു. രേഖാസംബന്ധമായ സവിശേഷത, സാമ്പ്രദായികഭേദംകൊണ്ട് വസ്ത്രാഞ്ചലങ്ങളുടെ ചിത്രണത്തിൽ കൈവരുത്താൻ കഴിഞ്ഞ ഒഴുക്ക് മുതലായവ അഗോസ്റ്റിനോയുടെ ശില്പ രചനാപരമായ പ്രത്യേകതകൾ ആയിരുന്നു. ഇവ അന്നുവരെയുള്ള ഫ്ളോറൻസിലെ ശില്പികളുടെ സാധാരണ ശൈലിയിൽനിന്നും വ്യത്യസ്തമായ ഒരു ശില്പപദ്ധതിക്ക് തുടക്കം കുറിച്ചു. ഈ രംഗത്ത് അഗോസ്റ്റിനോയ്ക്കു ചെലുത്താൻകഴിഞ്ഞ സ്വാധീനശക്തി ഫ്ളോറൻസിലെ പ്രതിമാനിർമ്മാണകലയുടെ ചരിത്രത്തിൽ ആ നൂറ്റാണ്ടിന്റെതായ സംഭാവനയ്ക്കു കളമൊരുക്കി. 1433-ൽ ഇദ്ദേഹം ഫ്ളോറൻസ് വിട്ടു. 1442-ൽ മൊഡേനായിൽ ഒരു ബലിപീഠവും പിന്നീട് ഭദ്രാസനപ്പള്ളിയുടെ പുറംചുവരും ഇദ്ദേഹം കൊത്തുപണികൾകൊണ്ടലങ്കരിച്ചു. അതിനുശേഷം ഫ്ളോറൻസിലേക്കു മടങ്ങിയെങ്കിലും മോഷണക്കുറ്റം ആരോപിക്കപ്പെടുകയാൽ വെനീസിലേക്കു പലായനം ചെയ്തു. 1454-ൽ റിമിനിയിൽ ജോലി സ്വീകരിച്ചു. 1457-62 വരെ പെറൂഗിയിലെ സൗത്ത് ബെർനാദിനോമന്ദിരത്തിന്റെ മുഖപ്പിന്റെ ചിത്രണത്തിൽ വ്യാപൃതനായി. 1463-ൽ ഫ്ളോറൻസിൽ മടങ്ങിയെത്തുകയും 1473 വരെ അവിടെ പ്രവൃത്തിയിൽ തുടരുകയും ചെയ്തു. 1473-ൽ വീണ്ടും ഇദ്ദേഹം പെറൂഗിയിൽ തിരിച്ചെത്തി. ദക്ഷിണ ഡൊമിനിക്കോയിലെ ഒരു അൾത്താരയുടെ പണിയിൽ ഏർപ്പെട്ടു. റിമിനിയിലുള്ള മലാടെസ്റ്റാദേവാലയത്തിലെ സമ്പന്നമായ കൊത്തുപണികളാണ് അഗോസ്തിനോയെ ഏറ്റവും പ്രശസ്തനാക്കിയത്. ചെറിയശില്പങ്ങളുടെ കൂട്ടത്തിൽ കന്യകയും പൈതലും പ്രാധാന്യമർഹിക്കുന്നു. ഇത് വാഷിംഗ്‌‌ഡണിലെ നാഷണൽ ഗ്യാലറി ഒഫ് ആർട്ട്, ഫ്ളോറൻസിലെ ദേശീയ കാഴ്ചബംഗ്ളാവ്, പാരീസിലെ ലൂവ്ര് എന്നീ സ്ഥാപനങ്ങളിൽ പ്രദർശിപ്പിക്കപ്പെട്ടിട്ടുണ്ട്.
മാക് ബുക്ക്(2006–2012)
ആപ്പിൾ കമ്പനി മെയ് 2006 മുതൽ ഫെബ്രുവരി 2012 വരെ നിർമ്മിച്ച് പുറത്തിറക്കിയ മാക്കിൻന്റോഷ് നോട്ട്ബുക്ക് കമ്പ്യൂട്ടറുകളുടെ ഒരു ശ്രേണിയാണ് മാക് ബുക്ക്. എൻട്രി ലെവൽ ലാപ്‌ടോപ്പിന്റെ അതേ ഉദ്ദേശ്യത്തോടെ 2015-ൽ ഇതേ പേരിലുള്ള കമ്പ്യൂട്ടറുകളുടെ ഒരു പുതിയ നിര പുറത്തിറങ്ങി. പവർപിസിയിൽ നിന്ന് ഇന്റൽ പ്രോസസറുകളിലേക്കുള്ള ആപ്പിളിന്റെ മാറ്റത്തിന്റെ ഭാഗമായി ഇത് ഐബുക്ക് സീരീസ് നോട്ട്ബുക്കുകൾക്ക് പകരം ഉപയോഗത്തിൽ വന്നു. ഉപഭോക്തൃ, വിദ്യാഭ്യാസ വിപണികളെ ലക്ഷ്യമിട്ടായിരുന്നു മാക്ബുക്ക്. എക്കാലത്തെയും മികച്ച വിൽപ്പനയുള്ള മാക്കിന്റോഷ് ആയിരുന്നു അത്. 2008-ൽ അഞ്ച് മാസക്കാലം, യുഎസ് റീട്ടെയിൽ സ്റ്റോറുകളിൽ ഏത് ബ്രാൻഡിലും ഏറ്റവും കൂടുതൽ വിറ്റഴിക്കപ്പെടുന്ന ലാപ്‌ടോപ്പായിരുന്നു ഇത്. മൊത്തത്തിൽ, മാക്ബുക്ക് ബ്രാൻഡ് "പ്രീമിയം ലാപ്‌ടോപ്പുകളുടെ ലോകത്ത് ഏറ്റവുമധികം വിറ്റഴിക്കപ്പെടുന്ന നിര" ആണ്.
മാക്ബുക്കിന് മൂന്ന് വ്യത്യസ്ത ഡിസൈനുകൾ ഉണ്ട്. ഒറിജിനൽ മോഡൽ പോളികാർബണേറ്റിന്റെയും ഫൈബർഗ്ലാസ് കേസിംഗിന്റെയും സംയോജനമാണ് ഉപയോഗിച്ചത്, അത് ഐബുക്ക് ജി4(iBook G4)-ന്റെ മാതൃകയിലാണ്. 15 ഇഞ്ച് മാക്ബുക്ക് പ്രോയ്‌ക്കൊപ്പം 2008 ഒക്ടോബറിൽ രണ്ടാമത്തെ തരം അവതരിപ്പിച്ചു; മാക്ബുക്ക് വിലയേറിയ ലാപ്‌ടോപ്പിന്റെ യൂണിബോഡി അലുമിനിയം കേസിംഗാണുള്ളത്, പക്ഷേ ഫയർവയർ ഒഴിവാക്കി. 2009-ന്റെ അവസാനത്തിൽ അവതരിപ്പിച്ച മൂന്നാമത്തെ ഡിസൈൻ, സമാനമായ യൂണിബോഡി ഡിസൈൻ നിലനിർത്തിയിരുന്നുവെങ്കിലും വെളുത്ത പോളികാർബണേറ്റിലേക്ക് തിരിച്ചു വന്നു.
മാക് ബുക്ക്
രണ്ട് ഡിസൈനുകളാണ് മാക് ബുക്കിന് ഉള്ളത്.
പോളികാർണേറ്റ് മാക് ബുക്ക്
''കുറിപ്പുകൾ:
1 ചില ആദ്യകാല മാക്ബുക്കുകൾക്ക് "റാൻഡം ഷട്ട്ഡൌണുകൾ(ഇടക്കിടെ ഷട്ട്ഡൗണാകുക)" ഒരു പ്രശ്നമുണ്ടായിരുന്നു. ആപ്പിളിന്റെ അഭിപ്രായത്തിൽ, സോഫ്റ്റ്‌വെയർ, ഫേംവെയർ അപ്ഡേറ്റുകൾ വഴി പ്രശ്നം പരിഹരിച്ചു.
അവലംബം
വർഗ്ഗം:ആപ്പിൾ ഹാർഡ്‌വെയർ
ആനച്ചന്തം
ജയറാം, രമ്യ നമ്പീശൻ, സായി കുമാർ, സലീം കുമാർ എന്നിവർ പ്രധാന വേഷങ്ങളിൽ അഭിനയിച്ച് സ്വാഗത് ഫിലിംസിന്റെ ബാനറിൽ സമദ് മങ്കട നിർമ്മിച്ച് ജയരാജ് സംവിധാനം നിർവ്വഹിച്ച മലയാളചലച്ചിത്രമാണ് ആനച്ചന്തം. 2006 ഓഗസ്റ്റ് 4-ന് പ്രദർശനത്തിനിറങ്ങിയ ഈ ചിത്രം അരോമ മൂവീസ് വിതരണം ചെയ്തിരിക്കുന്നു. സുധീഷ് ജോൺ ആണ് ഈ ചിത്രത്തിന്റെ രചന നിർവ്വഹിച്ചത്.
കഥാതന്തു
ആനക്കമ്പക്കാരനായ കൃഷ്ണപ്രസാദിന് (ജയറാം) സംസ്ഥാനത്തെ എല്ലാ ആനകളെ പറ്റിയുള്ള വിവരങ്ങാളും മനഃപാഠമാണ്. ആനയോടുള്ള ഈ കമ്പം മൂലം നല്ല ഒരു ജോലി സമ്പാദിക്കാനുള്ള സമയം പോലും കൃഷ്ണപ്രസാദിന് ലഭിക്കുന്നില്ല. വീട്ടുകാർക്കും കാമുകി ഗൌരിയ്ക്കും (രമ്യ നമ്പീശൻ) ഇതിൽ എതിർപ്പാണെങ്കിലും സ്വന്തം ആനക്കമ്പത്തെ നിയന്ത്രിയ്ക്കാൻ കൃഷ്ണപ്രസാദിന് സാധിക്കുന്നില്ല. കോ-ഓപറേറ്റിവ് ബാങ്ക് പ്രസിഡന്റും കുറേ ആനകളുടെ ഉടമയുമായ അനിരുദ്ധൻ മുതലാളിയുടെ (സായി കുമാർ) ചതിപ്രയോഗത്തിലൂടെ സാരമായി പരിക്കേറ്റ് ഉടമപോലും ഉപേക്ഷിച്ച രക്ഷപ്പെടാൻ സാദ്‌ധ്യതയില്ലാത്ത അർജ്ജുനൻ എന്ന ആനയെ കൃഷ്ണപ്രസാദ് ഏറ്റെടുത്ത് ചികിത്സിക്കാൻ തീരുമാനിക്കുന്നു. കൃഷണപ്രസാദിനോട് ശത്രുതയുള്ള അനിരുദ്ധൻ മുതലാളി ഗൌരിയേയും അമ്മയേയും കോ-ഓപറേറ്റിവ് ബാങ്കിലെ കടം വീട്ടാത്തതിന്റെ പേരിൽ വീട് ജപ്റ്റി ചെയ്ത് പെരുവഴിയിലിറക്കിവിടുന്നു. അവരെ സ്വന്തം വീട്ടിലേയ്ക്ക് കൊണ്ട് വന്ന് സംരക്ഷിക്കേണ്ട ബാദ്‌ധ്യതയും കൃഷ്ണപ്രസാദ് ഏറ്റെടുക്കുകയാണ്.
സംഗീതം
പി.സി. അരവിന്ദൻ‍, കാനേഷ് പുനൂർ എന്നിവരുടെ ഗാനങ്ങൾക്ക് സംഗീതം പകർന്നത് ജെയ്‌സൻ ജെ. നായർ. ജെയ്‌സൻ ജെ. നായർ‍ എന്ന സംഗീതസംവിധായകന്റെ ആദ്യചിത്രമായിരുന്നു ആനച്ചന്തം. പശ്ചാത്തലസംഗീതം നിർവ്വഹിച്ചത് രാജാമണി. ഗാനങ്ങൾ വിപണനം ചെയ്തത് മ്യൂസിക് സോൺ.
പുറത്തേക്കുള്ള കണ്ണികൾ
വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
നാട്ട
കർണാടകസംഗീതത്തിലെ 36ആം മേളകർത്താരാഗമായ ചലനാട്ടയുടെ ജന്യരാഗമായി പൊതുവിൽ കണക്കാക്കുന്ന രാഗമാണ് നാട്ട.
ഘടന, ലക്ഷണം
(ഷഡ്ജം, ഷഡ്ശ്രുതിഋഷഭം, അന്തരഗാന്ധാരം, ശുദ്ധമദ്ധ്യമം, പഞ്ചമം, ഷഡ്ശ്രുതി ധൈവതം, കാകളി നിഷാദം)
ജെയിംസ് മക്കീൻ കാറ്റൽ
അമേരിക്കൻ മന:ശാസ്ത്രവിദഗ്ദ്ധനായിരുന്നു ജെയിംസ് മക്കീൻ കാറ്റൽ. (ജീവിത കാലം : മെയ് 25, 1860 – ജനു: 20, 1944പെൻസിൽവാനിയ യിൽ ജനിച്ച കാറ്റൽ 1921–1944 കാലയളവിൽ അമേരിക്കയിലെ അനേകം ശാസ്ത്രകാര്യ സമിതികളിൽ സേവനം അനുഷ്ഠിച്ചു. ശാസ്ത്രജേർണലുകളുടെ സംശോധകനായും പ്രവർത്തിച്ചിട്ടുണ്ട്.പി.എച്ച്.ഡി നേടിയശേഷം അമേരിക്കൻ സർവ്വകലാശാലകളിൽ അദ്ധ്യാപകനുമായിരുന്നു.
അവലംബം
വർഗ്ഗം:അമേരിക്കൻ മന:ശാസ്ത്രജ്ഞർ വർഗ്ഗം:1860-ൽ ജനിച്ചവർ വർഗ്ഗം:1944-ൽ മരിച്ചവർ
അമൃതം (വിവക്ഷകൾ)
അമൃതം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കക്ക
മൊളസ്ക് വർഗ്ഗത്തിൽപെട്ട, ഇരുപാളികളോടുകൂടിയ കട്ടിയേറിയ പുറന്തോടുള്ളതും ഇഴഞ്ഞുനീങ്ങുന്നതുമായ ഒരു കൂട്ടം ജലജീവികൾ പൊതുവേ അറിയപ്പെടുന്ന പേരാണ് കക്ക അഥവാ നത്ത (Clams). നത്തക്കക്ക എന്നും നത്തക്ക എന്നും പ്രാദേശികമായി അറിയപ്പെടുന്നുണ്ട്. ഇവയിൽ ചില ഇനങ്ങൾ ഭക്ഷ്യയോഗ്യമാണ്. കേരളത്തിലെ വടക്കൻ ജില്ലകളിൽ എരുന്ത് എന്ന പേരിലും ഇതറിയപ്പെടുന്നു.
ഒച്ചുവർഗ്ഗത്തിൽ പെട്ട മറ്റു മിക്ക ജലജീവികളേയും പോലെ, കക്കകൾക്കും ഒരു പ്രാകൃതരക്തചംക്രമണവ്യവസ്ഥയുണ്ട്. അവയുടെ അവയവങ്ങൾക്കുചുറ്റുമുള്ള ഈ രക്തചംക്രമണവ്യൂഹത്തിൽ പോഷകാഹാരങ്ങളുടേയും ഓക്സിജന്റേയും വാഹകമായി പ്രവർത്തിക്കുന്നതും ജലം‌പോലെ കാണപ്പെടുന്നതുമായ രക്തദ്രവമാണുള്ളത്. കക്കയുടെ ഭക്ഷണം ജലത്തിലൂടെ ഒഴുകിനടക്കുന്ന പ്ലാങ്ക്ടണാണ്. അകത്തേക്കു വെള്ളം വലിച്ചെടുത്ത് അതിൽനിന്നും ഭക്ഷണം അതിസൂക്ഷ്മമായ ചെകിളകളിലൂടെ അരിച്ചെടുത്ത് വായിലെത്തിക്കുകയും വായിലുള്ള പശപ്പു നിറഞ്ഞ പ്രതലത്തിൽ ശേഖരിച്ച് ദഹിപ്പിക്കുകയുമാണ് കക്കകളുടെ ആഹാരസംവിധാനം. അരിച്ചെടുത്ത വെള്ളം തുടർന്ന് പുറത്തേക്ക് ഉപേക്ഷിച്ചുകളയുന്നു.
രൂപവിവരണം
മൃദുവായ ശരീരമാണ്. ഇത് രണ്ട് കക്കത്തോടുകൾകൊണ്ട് സംരക്ഷിച്ചിരിക്കുന്നു. ഈ തോടുകളെ ഒരു പേശികൊണ്ട് ബന്ധിച്ചിട്ടുണ്ട്. ഇവയ്ക്ക് വ്യക്തമായ തലയില്ല.
തിച്ച് ഗ്വാങ് ഡൿ
തിച്ച് ഗ്വാങ് ഡൿ (വിയറ്റ്നാമീസ്; 1897—11 ജൂൺ 1963), ഒരു വിയറ്റ്നാമീസ് മഹായാന സന്യാസി. 1963 ജൂൺ 11നു സൌത്ത് വിയറ്റ്നാമീസ് ഗവൺമെന്റെ ബുദ്ധിസ്റ്റുക്കൾക്കെതിരായ പീഠനങ്ങൾക്കെതിരെ പ്രധിക്ഷേധിക്കുന്നതിനിടയിൽ സൈഗൺ റോ‍ഡിന്റെ തിരക്കേറിയ ഇന്റർസെക്ഷനിൽ വച്ച് സ്വയം കത്തിയമർന്നു. ഗ്വാങ് ഡൿന്റെ ജീവത്യാഗത്തിന്റെ ചിത്രങ്ങൾ ലോകമെമ്പാടും പ്രചരിക്കുകയും ഡിയെമിന്റെ നയങ്ങൾ ലോകശ്രദ്ധ നേടുകയും ചെയ്തു. അന്നത്തെ അമേരിക്കൻ പ്രസിഡന്റ് ജോൺ എഫ് കെന്നഡി, "ചരിത്രത്തിൽ ഒരു ചിത്രവും ലോകത്തിൽ ഇത്രത്തോളം വികാരം ചെലുത്തിയിട്ടുണ്ടാവില്ല" എന്നു ഈ ചിത്രത്തെ സൂചിപ്പിച്ചു പറയുകയുണ്ടായി. മാൽകം ബ്രൌണിനു ഈ ചിത്രത്തിനു പുലിറ്റസർ പുരസ്കാരം ലഭിക്കുകയുണ്ടായി.
ഗ്വാങ് ഡൿന്റെ ജീവത്യാഗം ഡിയമിനു മുകളിൽ അന്തർദേശീയ സമ്മർദ്ദം ചെലുത്തുകയും, ബുദ്ധിസ്റ്റുകളെ ശാന്തരാക്കാൻ ഡിയം പരിഷ്കാരങ്ങൾ പ്രഖാപിക്കുകയും ചെയ്തു. എന്നാൽ വാഗ്ദാനങ്ങൾ പാലിക്കപ്പെടാതിരിക്കുകയും, തർക്കം വഷളാവുകയും ചെയ്തു. തർക്കം തുടർന്നപ്പോൾ ഡിയമിന്റെ സഹോദരൻ ഗോ ഡിൻ നുവിനോട് കൂറുള്ള എ ആർ വി എൻ സ്പെഷ്യൽ ഫോർസ് രാജ്യവ്യാപകമായി ബുദ്ധിസ്റ്റ് പഗോഡകളിൽ റൈഡുകൾ നടത്തി ഗ്വാങ് ഡൿന്റെ ഹൃദയം ജപ്തി ചെയ്യുകയും ചെയ്തു. പരിണതഫലമായി രാജ്യവ്യാപകമായി മരണങ്ങളും വൻ നാശനഷ്ടങ്ങളും സഭവിച്ചു. ഗ്വാങ് ഡൿനെ പിന്തുടർന്നു മറ്റു ബുദ്ധ സന്യാസിമാരും ജീവത്യാഗം ചെയ്യാനാരംഭിച്ചു. ഒടുവിൽ, യു.എസ്. പിന്തുണയുള്ള സൈന്യം ദിവ്യുമിനെ കീഴടക്കുകയും, 1963 നവംബർ 2-ന് വധിക്കുകയും ചെയ്തു.
ഇരിങ്ങാലക്കുട നിയമസഭാമണ്ഡലം
തൃശ്ശൂർ ജില്ലയിലെ ഇരിങ്ങാലക്കുട നഗരസഭയും മുകുന്ദപുരം താലൂക്കിലെ ആളൂർ, കാറളം, കാട്ടൂർ മുരിയാട്, പടിയൂർ, പൂമംഗലം, വേളൂക്കര എന്നീ ഗ്രാമപഞ്ചായത്തുകൾ ഉൾക്കൊള്ളുന്ന നിയമസഭാമണ്ഡലമാണ് ഇരിങ്ങാലക്കുട നിയമസഭാമണ്ഡലം.
<mapframe width="300" height="300" text="ഇരിങ്ങാലക്കുട നിയമസഭാമണ്ഡലം" align="right"> { "type": "ExternalData", "service": "geoshape", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q6070028 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
ഗവൺമെന്റ് കോളേജ് ചിറ്റൂർ
കേരളത്തിലെ പ്രായം കൂടിയ പ്രശസ്തമായ കാലശാലകളിൽ ഒന്നാണ് ഗവൺമെന്റ് കോളേജ്, ചിറ്റൂർ. പാലക്കാട് ജില്ലയിലെ ചിറ്റൂരലാണു് കലാലയം സ്ഥിതി ചെയ്യുന്നത്. കാലിക്കറ്റ് സർവ്വകലാശാലയുടെ അംഗീകാരത്തിലാണു് നിലവിൽ ഗവൺമെന്റ് കോളേജ്, ചിറ്റൂർ പ്രവർത്തിക്കുന്നത്. കേരള സർക്കാറിന്റെ ഡിപ്പാർറ്റ്മെന്റ് ഓഫ് സ്പെഷ്യൽ ഗ്രേഡ് കോളേജ് പദ്ധതിയുടെ കീഴിലും കലാശാല പ്രവർത്തിക്കുന്നു. കൂടാതെ നാഷണൽ അസസ്സ്മെന്റ് ആന്റ് അക്രഡിറ്റേഷൻ കൌൺസിൽ -ന്റെ സി.ജി.പി.എ 2.79 ബി ഗ്രേഡ് അംഗീകാരം നേടിയിട്ടുണ്ട്. ശാസ്ത്രം ഭാഷ സാമ്പത്തിക ശാസ്ത്രം എന്നീ വിവിധ വിഷയങ്ങളിൽ ബിരുദവും ബിരുദാനന്തര ബിരുദം വിഭാഗങ്ങൾ കലാലയത്തിൽ നിലവിലുണ്ട്.